Casa Volmari: Onko se laminaattilattia ok?\nMeiju / Valkoisen talon arkea29. lokakuuta 2013 klo 21.34Heh, tämä oli mielenkiintoista luettavaa ja samojen asioiden äärellä olen pyörinyt paljon viime keväänä ennen remonttia :) Keittiöstä ja eteisestä löytyy laminaattia, olohuoneesta ja makuuhuoneista tällä hetkellä parkettia. Näissä kahdessa lattiamateriaalissa on puolensa ja ne kyllä eroavat selvästi toisistaan kun näiden molempien päällä päivittäin astelee ja tutkiskelee eri näkökulmista. Keittiö ja eteinen olivat ainakin meillä hyvä valinta kovan kulutuksen suhteen. Siellä missä parkettia vielä on, minua himottaisi säilyttää se ja kunnostaa myöhemmin :) VastaaPoistaVastauksetJen30. lokakuuta 2013 klo 22.55Tätä asiaa saatta pohtia joku muukin, kun remontti- tai rakennysasiat ovat mielessä. :) Meillä oli myös alakerrassa parketti, kun tämän kodin ostimme. Tammiparketti oli tosiaan jo sen 30 vuotta vanha ja siinä oli "muutamat" koiran kynnen jäljet. Ainakin kertaalleen se oli jo hiottukin, joten päädyimme poistamaan sen kokonaan. Nyt meillä on lähes puolet alakerrasta laattalattiaa ja toinen puolikas laminaattia. Hyvin on pärjätty. :)PoistaVastaalittleB29. lokakuuta 2013 klo 21.44Kaamea moka löytyy täältäkin, ei tosin omana vaan edellisen omistajan tekemänä valintana. Olen joskus miettinyt, että jos uusisin lattiat kumpaa laittaisin, enkä kyllä ole oikeen kummankaan puoleen tässä kallistunut. Kummallakin on puolensa. Ainakin olen tämän laminaattini saanut naarmutettua pelkästään huonekalujen siirtelyllä ja imurilla, joten voisi itku päästä jos parketti olis piloilla samanlailla :)Ps. Sain vihdoin vastattua matkahaasteeseen: http://littlebigthings-littleb.blogspot.fi/2013/10/minun-matkakarttani.htmlVastaaPoistaVastauksetJen30. lokakuuta 2013 klo 23.00Jep, molemmissa on tosiaan puolensa ja laminaattien laatukin vaihtelee. Meillä tippu edellisessä asunnossa sakset terä edellä laminaattiin. Pinnasta lohkesi noin 1 cm x 1cm kokonen pala. Mies korjasi sen liimaamalla palan takaisin. Lopputulos on aika hyvä, sillä en meinannut enää löytää sitä kohtaa, jossa äksidentti oli tapahtunut, vaikka osasin etsiä fiksattua kohtaa pieneltä alueelta. :) Täytyypä tulla muuten kurkkaa sun matkakartta, en ole vielä kerinnyt lukea sitä ajatuksella. :)PoistaVastaapiipadoo29. lokakuuta 2013 klo 21.53Hyvää pohdintaa ja vertailua! Meillä on nykyään parketti, mutta vertailin ostovaiheessa myös laminaatteja ja ohutpuulattiaa. Lopulta hintaero haluamani parketin ja haluamani laminaatin välillä jäi suhteellisen pieneksi, jotrn valitsin parketin. Lähinnä varmaan vaikutti tuo "puun tuntu" jalkapohjiin. Silti minulle oli jonkinasteinen järkytys, että parketissakin on puuta melko vähän! Meillä kotonakotona on kokopuulattia ja olin jotenkin ajatellut, että parkettikin on läpipuuta. Pöhkö minä.Tuo parketin hiomisoptio lienee useille teoreettinen. Vanhempieni lattia on siis kertan hiottu ja se oli kyllä sellainen urakka, että miettisin useamman kerran ennen kuin ryhtyisin siihen uudelleen. Kyllä siinä pölyssä suunnitteli jopa vetävänsä laminaatin koko lattian päälle!-PaulaVastaaPoistaVastauksetJen30. lokakuuta 2013 klo 23.05Totta, tuo hiomisoperaatio on aikamoinen juttu, sillä siitä syntyvä pöly on niin hienoa, että sitä löytyy varmasti vielä pitkään aikaa joka paikasta. Tietenkin joa remppaa muutenkin koko kodin ja kalusteet ovat jossain muualla, niin pöly ja lakan tujakka tuoksu eivät ole niin suuri ongelma. PoistaVastaaBlondi29. lokakuuta 2013 klo 22.33En suostu myöntämään, että lattiallani on moka, mutta kyllä siinä laminaatti on :) Vanhemmillani on parketti ja heillä oli koira. Arvatkaapa minkä näköinen oli parketti hetken päästä, kun koiran kynnet sitä oli "hellästi koetellut". Meillä on laminaatti ja sillä on tassutellut yli 11 vuoden ajan koiria, eikä jäljen jälkeä. Me päädyttiin laminaattiin alunperin rahan vuoksi, Nyt ensi kesänä meillä on isompi remppa, jonka yhteydessä lattia menee vaihtoon. Meille tulee silloinkin laminaatti. Myös koiriemme takia, sillä laminaatti kestää paremmin, mutta myös sen takia, että minun mielestäni hinta-laatusuhde on laminaatissa kohdallaan.VastaaPoistaVastauksetJen30. lokakuuta 2013 klo 23.08Mulla on monia tuttuja, joilla on koira. Kaikki keiden kanssa olen asiasta puhunut, ovat sanoneet, että laminaatti on ehdottomasti parempi valinta koiraperheeseen. Ei siis pöllömpi vaihtoehto teidänkään lattiassa. ;)PoistaVastaaKaisa J30. lokakuuta 2013 klo 21.46Uusi lukija täällä hei! Kuules, meiltä vasta karmea lattiamoka löytyykin, nimittäin muovimatot! No, olen itsekin sitä mieltä että ne ovat aika hirveät ja vaihtaisin ne riemusta kiljuen laminaattiin :) Mutta asun vuokralla, joten ihan heti ei sitä tule tapahtumaan. En kauheasti tykännyt muutenkaan tuosta Hanna Sumarin haastattelusta kun sen luin. Ikävä mennä toisten sisustusmokia sillä lailla listaamaan, jokainen sisustakoon kotinsa miten tahtoo ja niin että siellä on itsensä ja perheen hyvä olla. Jos nyt saisin valita lattiamateriaalit kotiin, valinta olisi todennäköisesti laminaattia muualle ja laattaa keittiöön. Vanhemmillani on jonkinlaista korkkilaattaa keittiössä ja sekin tuntuu aika kivalta jalkojen alla.VastaaPoistaVastauksetJen30. lokakuuta 2013 klo 23.15Hei Kaisa J ja lämpimästi tervetuloa lukijaksi. :) Minä asuin koko opiskeluajan, eli sellaiset seitsemän vuotta eri vuokra-asunnoissa ja niissä kaikissa oli toinen toistaan rumempi muovimatto. Täytyy myöntää, että en kaipaa niitä lattioita. Toisaalta tarjolla on myös ihan ok näköisiä muovimattoja, sellaisia siis, jotka jäljettelevät myös sitä parkettilattian pintaa. Vuokra-asunnossa ei tosiaan välttämättä kannata alkaa lattiaremonttiin, ellei kohdalle sitten satu avokätistä vuokranantajaa. Meillä on keittiössä ja eteisessä laattalattia. Ollaan tykätty siitä siitäkin huolimatta, että matalaltakin pudonnut lasikippo hajoaa takuuvarmasti laattaan iskeytyessään. :)PoistaVastaaMari M.3. marraskuuta 2013 klo 11.38Heh, meillä lattioissa on varmaan sellainen mokien yhdistelmä ettei mitään rajaa.. :) Eli peräkkäisissä huoneissa laminaattia yhdessä ja kahdessa muussa keskenään erilaista muovimattoa. Ei siis itse olla laitettu lattioita vaan edelliset asukkaat mutta ei tulisi mieleenkään tällä hetkellä ruveta niitä remppaamaan (vain ulkionäön tms takia) kun on rahareikiä muutenkin. Mä en tietenkään ole sisutajanakaan "oikeanlainen" mutta oon itse asiassa tykännyt muovimatosta laminaattia enemmän. On lämpimämpi jalan alla vanhassa talossa ja kissatkaan ei sillä liukastele niin kuin välillä laminaatilla kunnon juoksuleikkien aikana.Muovimatossa on tietysti varmasti huonot puolensa monelta eri kantilta katsottuna ja jos joskus tulee remontti ajankohtaiseksi niin varmaan valitsisin puun materiaaliksi hengittävyytensä takia jos vaan budjetti antaa myöten. Olen itse viime aikoina aika paljon miettinyt näitä sisäilma-asioita ja tuntuu että terve, hengittävä talo olisi tällä hetkellä esteettisiä asioita tärkeämpi. Tietysti remppahetkellä voittaa todennäköisesti kukkaro :)VastaaPoistaVastauksetJen3. marraskuuta 2013 klo 21.44Noita erilaisten lattiamateriaalien yhdistelmiä näkee yllättävän paljon. Nykyisessä kodissamme oli itse asiassa entisen asukkaan jäjiltä parkettia, kahta erilaista laminaattia ja muovimattoa. :D Näinhän se on, että materiaalivalinnat ovat yleensä eri näkökantojen kompromissi ja rahapussi määrittää tietenkin ne suurimmat linjat. Olisi se lattia sitten aitoa, muovia tai jotain ihan muuta, tärkeintä on, että asukkaat viihtyvät ja koti tuntuu kodilta. :) PoistaVastaaAnonyymi9. marraskuuta 2013 klo 12.27Tervehdys, siivousalan ammattilaisena ja kouluttajana kommentoisin tähän lattiamateriaali- keskusteluun että moni on pilannut lattiansa sopimattomilla puhditusaineilla ja menetelmillä.Suosittelen sekä laminaattilattioille että lakatuille, vahatuille ja öljytyille parkettilattioille nihkeitä siivousmenetelmiä ja kosteita lähinnä tahranpoistoon. Aineena paras on neutraali tai heikosti emäksinen yleispuhdistusaine joka ei sisällä saippuaa. Synteettiset tensidit eivät vaadi huuhtelua kuten saippuat Esim. Tolu ja Mäntysuopa. Puhdistusaineen annostelu on tärkeää jotta pinnat eivät harmaannu ja tule likaisen näköiseksi. Ensiapuna 'kirjavalle' laminaatille jossa näkyvät jalanjäljet sopii kosteapyyhintä pelkällä veteen kostututetulla mikrokuitupyyhkeellä, jolla pinttymät ja puhditusainejäämät poistuvat. Muistathan että vain puhtailla välineillä tulee puhdasta.Nautitaan kodin puhtaudesta...terveisin Jennan kummitätiVastaaPoistaVastauksetJen11. marraskuuta 2013 klo 19.25Kiitos hyvistä vinkeistä. :)PoistaVastaaElina /Elinamaista22. marraskuuta 2013 klo 17.08Meillä on laminaattia ja syy valintaan on että meillä asuu nelijalkainen perheenjäsen, joka juoksee sisällä ja jarruttaa kaikilla tassuillaan--> Parketti olisi varmaan jo nyt kahden vuoden asumisen jäljiltä naarmuilla, vaikka koiramme pieni ja suhteellisen kevyt onkin (mutta kyllä ne kynnet löytyy!).. Tokihan parketin voisi hioa, mutta aika homma... VastaaPoistaElina /Elinamaista22. marraskuuta 2013 klo 17.09Ps. Liityin lukijaksi blogiisi ;)VastaaPoistaLisää kommenttiLataa lisää...


LAKIALOITE 115/2006 vp\nLA 115/2006 vp - Jyri Häkämies /kok ym.\nKokoomuksen eduskuntaryhmä on jättänyt vuoden 2007 talousarvioesitystä koskevan talousarvioaloitteen väkevien alkoholijuomien verotuksen palauttamisesta vuonna 2004 toteutettua alkoholiverouudistusta edeltäneelle tasolle. Muutoksella tavoitellaan väkevien alkoholijuomien kulutuksen ja niiden aiheuttamien terveyshaittojen sekä muiden yhteiskunnan kannalta ei-toivottavien haittavaikutuksien vähenemistä.\nKokoomuksen eduskuntaryhmän enemmistö tuki vaalikauden alussa eduskunnan käsittelyssä ollutta hallituksen esitystä alkoholiverotuksen uudistamisesta. Uudistuksella poistettiin ne rajoitteet, joita Suomi oli saanut soveltaa järjestelmädirektiivin muutosdirektiivin perusteella vuoden 2003 loppuun saakka, ja siirryttiin noudattamaan sisämarkkinoita koskevia yleisiä periaatteita valmisteverotuksessa matkustajien tuomisten osalta. Tavoitteena oli alkoholijuomien verotuksen sopeuttaminen sellaiselle tasolle, joka huomioi Suomen korkean vero- ja hintatason verrattuna niin Keski-Eurooppaan kuin EU:n uusiinkin jäsenmaihin sekä erityisesti Viroon. Esityksessä pyrittiin sellaisen veromallin löytämiseen, jolla huomioitaisiin sekä alkoholin verotuksen tason terveysvaikutukset että sen vaikutukset verokertymään.\nAlkoholiverotuksen uudistuksen myötä väkevien alkoholijuomien suhteellinen hintataso laski merkittävästi. Uudistusta tehtäessä tavoitteena oli löytää sellainen veromalli, jossa veropohjan menettämisen uhkaan vastattaisiin sillä tavoin mitoitetuin veronalennuksin, että veropohja säilyisi mahdollisimman hyvin Suomessa ja että suomalaiset hankkisivat joka tapauksessa lisääntyvän alkoholin kulutuksensa Suomessa verotettuina tuotteina. Hallituksen esityksen (HE 80/2003 vp) perustelujen mukaan verojen alennukset pyrittiin mallissa mitoittamaan siten, että niiden seurauksena alkoholin kokonaiskulutus ei kasvaisi oleellisesti enempää kuin se kasvaisi tilanteessa, jossa veroja ei alennettaisi lainkaan. Veronalennuksella onnistuttiinkin ehkäisemään "viinaralli" Virosta, mutta samalla kotimainen alkoholin kokonaiskulutus ja sen mukanaan tuomat yhteiskunnalliset haittavaikutukset kasvoivat merkittävästi.\nVeronalennuksen jälkeiset akuutit alkoholihaitat ovat nyt nähtävissä. Verotuksen keventäminen on johtanut väkevien alkoholijuomien kulutuksen kasvuun mietojen juomien kulutuksen kasvaessa samanaikaisesti vain hieman tai osin jopa vähentyessä. Stakesin tilastojen mukaan vuonna 2005 suomalaisten kokonaiskulutuksen mukaan laskettuna kulutimme keskimäärin 55 puolen litran Koskenkorvapulloa henkilöä kohden. Väkevien juomien kulutus oli vuonna 2005 lähes viidenneksen korkeampi kuin vuonna 2003. Samanaikaisesti alkoholin kokonaiskulutus on lisääntynyt noin 8 %. Tutkijoiden mukaan tämä kertoo suurkuluttajien ainoastaan lisänneen juomistaan. Tämä on johtanut siihen, että katkaisuun, hoitoon ja erilaisiin psykososiaalisiin tukipalveluihin hakeutuvat asiakkaat ovat huonommassa kunnossa kuin aikaisemmin. Myös nuorten alkoholinkäytön vuoksi tukea hakevien päihdeasiakkaiden määrä on kasvussa. Tilastokeskuksen kuolemansyytilaston mukaan alkoholin aiheuttamiin sairauksiin ja alkoholimyrkytyksiin kuoli vuonna 2004 lähes 1 900 ihmistä, mikä on noin viidenneksen enemmän kuin vuonna 2003. Alkoholi oli joka kolmannen keski-iässä kuolleen miehen kuolinsyy. Sosiaali- ja terveysalan järjestöt, kuten A-klinikkasäätiö ja Sininauhaliitto, ovat pitäneet tehokkaimpana alkoholipoliittisena keinona korotusta väkevien alkoholijuomien valmisteveroon.\nAlkoholiverotuksen keventäminen vuoden 2004 alusta painottui aiemmista kevennyksistä poiketen väkeviin alkoholijuomiin. Tällöin poikettiin eurooppalaisesta linjasta, jonka mukaan mietoja alkoholijuomia — kuten olutta ja viiniä — suositaan verotuksessa. Nykytiedon ja veronkevennyksen havaittavissa olevien vaikutusten valossa tämä valittu linja oli virheellinen. Tämän vuoksi esitämme väkevien alkoholijuomien verotuksen palauttamista takaisin vuoden 2003 verotasolle eli alkoholi- ja alkoholijuomaverosta annetun lain liitteenä olevan verotaulukon tuoteryhmien 45 ja 46 verotason nostoa 28,25 sentistä 50,46 senttiin senttilitralta etyylialkoholia. Väkevän viinan verotuksen kiristäminen ei välttämättä lisäisi suuressa määrin tuontia, sillä myös Viro on jo korottanut ja edelleen korottamassa alkoholin verotusta. Nykykulutuksen pohjalta staattisesti arvioituna toimenpide lisäisi vuodelle 2007 arvioitua alkoholijuomaveron kertymää noin 80 miljoonalla eurolla.\nalkoholi- ja alkoholijuomaverosta annetun lain liitteenä olevan verotaulukon muuttamisesta\nmuutetaan alkoholi- ja alkoholijuomaverosta 29 päivänä lokakuuta 1994 annetun lain (1471/1994) liitteenä oleva verotaulukko, sellaisena kuin se on laissa 1298/2003, seuraavasti:


Maailman helpoin ihonhoitoniksi! - Nakit ja Mutsi\nhyvinvointi ihonhoito kauneus kosmetiikka tyyli yhteistyö\n55 Replies to “Maailman helpoin ihonhoitoniksi!”\n5.9.2016 at 09:12\nItsehän pesen meikit saippualla pois. Pitäiskö alkaa rasvaamaankin naamaa? Kauhea homma..\n5.9.2016 at 10:31\nPutsaan (vedenkestävät) ripsarit illalla pois ja pesen nassun pelkällä vedellä (tai joskus Eucerin pesuneste tms), sitten joku rasva naamaan (Xyliderm tällä hetkellä). Mulla on atooppinen iho, mutta sitten joskus jostain syvältä tulee pirun kipeitä isoja finnejä, joita ei saa peitettyä millään. En käytä mitään muita meikkejä kuin ripsiväriä.. Ja pari kertaa viikossa kuorinta.\nWotwotti says:\tVastaa\n5.9.2016 at 11:33\nKylläpä se naamavärkki tulee joka ilta pesastua, sillä laitan myös ns.kotipäivinä naamaan ehostusta (tyyliin bb-voide, kulmat ja ripsari). Nyt olen vaan huomannut että ennen niin epämääräinen sekaiho on kolmenkympin ylityksen jälkeen kokenut takinkäännön ja tarvitsee kosteuttavampia puhdistustuotteita. Siksipä nuo Nivean tuotteet kuullostaakin just hyviltä. Huuhtasen naaman kyllä aamullaki juuri sen takia että kasvorasva ja silmänympärysvoiteet tekis temppunsa paremmin 😀 Kerran viikossa yritän muistaa kuoria ihon mutta tässä arkihelv* se tuppaa jäämään ehkä kerran kuukaudessa ilmiöksi.\n5.9.2016 at 12:44\nEi oo helppoo omistaa atooppinen-pintakuiva-aikuisiänakne-iho! Kaikki tuotteet puhdistukseen ja hoitoon on ny apteekista, ja niihinhän menee omaisuus! Joka ilta perusteellinen nassupesu ja päälle kosteusseerumit ja hoitovoiteet, kerran viikossa kuorinta just siellä suihkussa! Taidan ottaa testiin nuo niveat, (kaikki markettimerkit onkin jo muut testattu) kuulostaa kauhean kivoilta nuo ja tulisi halvemmaksikin 🙂\ntulee putsattua hyvin iho kun lievä akne kiusaa. hyvä puhdistus ja kosteutus pitää senkin kurissa!\n5.9.2016 at 14:12\nMeikit naamalla en mene koskaan nukkumaan, mutta muuten ihon hoitamisessa on parannettavaa ja PALJON!\n5.9.2016 at 15:08\nMä käytän kasvojen puhdistukseen Meine Base -mineraalisuolaa. Se on emäksistä ja jättää siten kasvoille “suojan”. Toimii! Toinen ihonhoitoniksi olis kyllä ruokavalio, suklaat ja muut näkyy kasvojen ihossa, mutta well well…miksei elämästä voisi nauttia 🙂\nJoka päivä aamuin illoin kasvojen pesu 🙂\nNiveaa olenkin käyttänyt paljon. Ei kuivata ihoa 🙂\n5.9.2016 at 17:32\nKirjotin ihan sikapitkän kommentin ja se hävis johonkin ? en kirjota uudestaan, mut osallistun arvontaan(ja pesen naamani joka ilta-myös viihdeiltana- ja aamu Dermosilin kasvosaippualla?)\n5.9.2016 at 17:37\nHerkän ihon takia käytän Nivean puhdistus vaahtoa. Onneksi ei kuivata ihoa☺\nMukana arvonnassa! Pesen aamulla naaman vedellä ja neutrogenan puhdistusvaahdolla. Illalla pyyhin naaman garnierin kasvovedellä. Suihkun jälkeen rasvaan naamani ja talvella rasvaan useammin.\n5.9.2016 at 18:48\nMelkeen aina pesen illalla meikit pois. Käytössä dermosilin puhdistusaine, kasvovedellä (lidl) viimeistely ja Nivean ihan sitä perusrasvaa käytän tujauksen kosteutukseen. Kuorinta-aine on loppu, mitenhän sen muistais ostaa.. 🙂\nNoi puhdistuspyyhkeet vaikuttais aika päteviltä sellasiin iltoihin (aamuöihin) kun ei mitenkään jaksais alkaa mitään pesemään.\n5.9.2016 at 19:08\nPesen meikit ja käytän kosteusvoidetta.\n5.9.2016 at 19:30\nIltaisin meikit pois meikinpuhdistusaineella (vaihtelevilla merkeillä) ja riippuen vuodenajasta kosteusvoide (ohut/rasvaisempi). Silmänympärysvoide on tällä iällä paikallaan!\nOJ says:\tVastaa\nKäytän puhdistusliinoja pääsee helpolla,toki entiedä kuinka hyvin liinat lopulta puhdistaa.\n5.9.2016 at 19:36\nOlisi kyllä hurjasti parannettavaa. Pesen kasvot lähinnä suihkussa käydessä eli joka toinen ilta. Nukun siis joka toisen yön meikit naamalla. 🙁 Hyvistä puhdistustuotteista olisi siis varmasti hyötyä uuden rutiinin kehittämisessä. Mukana arvonnassa siis! 🙂\nEntinen opiskeleva äiti... says:\tVastaa\n5.9.2016 at 19:45\nDermosilin puhdistusaine päivittäin suihkun yhteydessä, kasvovesi satunnaisesti. Yöksi Lumenen yövoide. Aamulla vesipesu ja Lumenen päivävoide meikin alle. Kuorintaa en oo harrastanu, mut pitäis ehkä terästäytyä tässä.\nPesen joka aamu ja ilta kasvoni Sebamedilla ja laitan Humektania pesun jälkeen. En ole koskaan mennyt meikit naamalla nukkumaan, enkä mene. Olen 40+ ja mulla on tosi ongelmainen iho. Noita Nivean tuotteita vois kokeilla.\n5.9.2016 at 20:30\nMikä on kuorintavoiteen kuorija? Muovinpaloja vai jotain luonnolle parempaa?\n5.9.2016 at 21:10\nOlen tunnollinen ihon putsaaja ja olen myös huomannut kasvoveden tärkeyden, myös aamulla! Tämän lisäksi suosittelen riittävästi unta, ei tupakkia!\n5.9.2016 at 21:38\nKuulostavat kokeilemisen arvoisilta tuotteilta. Itse puhdistan silmämeikin omalla tuotteella, muun osan kasvoista vaahtoputsarilla ja lopuksi huuhtelen suihkussa vedellä. Viimeistely silmänympärysvoiteella, seerumilla ja kasvovoiteella. Kuorinta unohtuu välillä, mutta pyrin muistamaan kerran viikossa senkin homman. Vaikka olisi kuinka heikko happi kivan illan jälkeen, en voisi kuvitellakaan nukkuvani meikit poskilla ?\nIltaisin pesu foreverin kasvopesulla ja kerran viikossa kuorinta/naamio. Aamuisin kasvovesi. Pitäisi varmaan lisätä iltaan kasvovesi ja opetella toi silmänympärysvoide 😉 Muuten käytän kyllä yö-ja päivävoiteet.\nLöytyi mahtavat tuotteet atooppisen ja psoriasis- ihoon. Rypytkin kohta pelkkä muisto vaan.\nTärkeintä kai on PH-arvo ja se ettei tuotteessa oo mineraaliöljyä joka tukkii ihon.\nMulla on shampoot, saippua, hammastahnat ja muutama rasva jo vaihtunut . Pikkuhiljaa kaikki.\nVanhaks piti elää, ennenkuin oikea löytyi?.\n5.9.2016 at 22:03\nAloin kesken lukemisen rasvaamaan kasvoja. ?\nMulla on sellanen pikkusen huono tapa, että tuppaan nykyään päivittäin puhdistamaan kasvot noilla matkapyyhkeillä ?\nTW says:\tVastaa\n5.9.2016 at 22:05\nTöissä ollessani pesin Dermosilin puhdistusvaahdolla ja saman merkin kasvovedellä joka ilta. Nyt, kotiäitinä kun en meikkaa *grin*, pesen naaman suihkussa 😀 Kuorin sen siellä myös, sellaisella missä pähkinänkuorirouhetta, älkää muovirouheisia käyttäkö; mitäköhän Niveassa on?\njoka päivä kasvovesi, joka viikko kuorinta ja naamio.\nidahhh says:\tVastaa\n5.9.2016 at 23:03\nAamun aloitan aina pesemällä kasvot viileällä vedellä ennen meikkiä ja illalla pesen aina meikit pois…saippualla. Mutta sen jälkeen tulee kyllä sipaistua rasvaa poskiin. En ole ehkä huonoin ihonhoitaja mutta parantamisen varaa edelleen 🙂\n6.9.2016 at 00:44\nMulla on sellanen rutiini, että kasvojen pesun jälkeen levitän kosteusvoiteen kosteille kasvoille. Voide levittyy hyvin ja imeytyy paremmin.\n6.9.2016 at 07:09\nOmassa kaveripiirissäni kuulun meikinpoistopaasaajien klaaniin. Vaikka tulisin hippaloista kuinka myöhään tai kuinka väsyneenä tahansa, pesen aina meikit pois. Putsari on siis aktiivikäytössä. Kasvoveden kanssa olen vähän laiska, vaikka sellainenkin puteli kaapista löytyy. Sen sijaan kosteusvoidetta levitän nassuun niin ikään joka ilta, muuten iho kuivuu, varsinkin talvella. Kasvojen ihon hoidosta on tullut jo rutiini, jota ei tarvitse sen kummemmin miettiä. Niin selkäytimestä homma hoituu.\n6.9.2016 at 12:29\nIltaisin pesen meikit pois, käytän kasvovettä ja rasvaa. Aamuisin joko kasvovedellä pyyhkäisy, voide ja meikki, tai joskus ennen voidetta huuhtaisen kylmällä vedellä “unihiekat pois silmistä”. Meikkiä käytän lähes päivittäin. Talvisin kyllä huomaa jos käyttänyt liian huonoa rasvaa tms, iho kuivuu pinnasta täysin. Vielä en ole löytänyt sellaista rasvaa joka pitäisi talvisinkin ihon kosteuden hyvänä. Mukana arvonnassa! 🙂\n6.9.2016 at 12:39\nPesen lähes poikkeuksetta joka ilta kasvot puhdistusaineella, tällä hetkellä käytössä Bionin putsari. Sitten kosteusvoide naamariin. Kuorinnan teen noin kerran viikossa uber kalliilla mutta niin loistavalla Cliniquen kuorinnalla. Haluaisin vaihtaa käyttämiäni putsareita ja voiteita koska koen että vaihtelu tekee hyvää iholleni, iho ikäänkuin tottuu vanhoihin tuotteisiin eikä tehoa huomaa niin hyvin. Nivean tuotteet kiinnostavat, etenkin nyt talven taas lähestyessä. Kaikista viheliäisin vuodenaika ihon hoidon kannalta, tuntuu että mikään kosteutus ei riitä. Parantamisen varaa olisi kasvoveden ja silmänymp.voiteen käytön kanssa, niihin ei ole muodostunut rutiinia. Varsinkin jälkimmäinen olisi tärkeä saada käyttöön kun tuo maaginen no 30 lähestyy.. :O\n6.9.2016 at 16:08\nMä oon just se joka baarin jälkeen (tai jos muuten vaan väsyttää) jättää naaman pesemättä illalla ja huuhdon ne sitten seuraavana aamuna/päivänä suihkussa. Ennätys on varmaan 3 pv samat meikit naamassa, ei hyvä.\nKerran tein uudenvuodenlupauksen että tästä lähin pesen meikit AINA illalla ja hetken se kestikin. Tosin kun oon officessa töissä eikä mua kukaan näe kun työmatkoilla niin en ihan superusein jaksa meikata (just sen takia kun tiedän että se peseminen on vähän niin ja näin). Täytyypä taas tsempata, ei tää iho tästä enää nuorene vaikka oon vielä 30 pienemmällä puolella (just ja just).\n6.9.2016 at 16:12\nAamulla pesu ja päivävoide, illalla puhdistus meikinpoistoaineella (kröhöm, tai nykyään päälle kolmekymppisenä perheenäitinä tulee sorruttua tuohon käsisaippuaankin toisinaan, ko on niin “kiire”!), ja yövoide. Oon unohtanut kasvoveden täysin sitten nuoruusvuosien, kuorivaa muistan silloin tällöin veivata. Meikkaan lähes päivittäin. Hyvältä kuulosti nuo tuotteet! Nivea cremeä (se pakkasrasvapurkki) olen muuten välillä sipaissut silmänympärysvoiteeksi yöksi, kyllä silottaa paperiset silmännurkat!\n6.9.2016 at 18:50\nMeikit tulee pestyä illalla, jossei meikkiä niin pelkkä vesipesu ja tietty rasvaus päälle ☺\nRiia Kärkkäinen says:\tVastaa\n6.9.2016 at 19:04\nArki aamuisin puhdistan kasvoni ennen meikkaamista Garnierin Pure Active 3 in 1 ja Nivean kasvovedellä. Omaan kuivan ihon, joten ennen meikkaamista kosteutan kasvoni Nivea Creamilla.\nIllalla ennen nukkumaan menoa puhdistan kasvoni Nivean puhdistusmaidolla tai Lumenen puhdistusliinoilla ja kosteutan taas Nivea Creamilla. Pakko myöntää, että viikonloppuisin jaksan puhdistaa kasvoni vain iltaisin, joka taitaa olla aika paha tapa… Hups!\nKuorin myös kavot kerran viikossa The Body Shopin mango kuorinnalla. Minun olisi aika vaihtaa ihonpuhdistus- ja kosteutus tuotteita, koska olen huomannut, että entiset aineet eivät meinaa enää tehota… 30 asteen pakkasia odotellessa, silloin ihoni on kuiva kuin korppu!\nPuhdistan naaman aamuin illoin puhdistustuotteilla. Jos lusmuilem puhdistuksessa, se näkyy heti näppylöinä yms. Ihon kuorintaan pitäisi satsata enemmän?\nPesu aamuin illoin MaryKayn puhdistusgeelillä, kasvovesi ja meikkivoide aamulla. Talvisin illalla puhdistuksen jälkeen käytän kosteusvoidetta. En voisi kuvitellakaan että olisin päivän pesemättä kasvoja! Johan on epämiellyttävä olo. Hyvin harvoin jos ilta on mennyt pitkäksi ja tullut nautittua pari liikaa jää nassu pesemättä ja aamulla on ihan karsea naama 😀\n7.9.2016 at 02:11\nMukana arvonnassa! Iltaisin puhdistan kasvot ja käytän kasvovettä, seerumia, kosteusvoidetta ja silmänympärysvoidetta. Aamuisin en tee kasvoille mitään. Kerran viikossa teen kuorinnan 🙂\n7.9.2016 at 08:06\nLiian laiska kasvojen hoitaja olen, todelliseen tarpeeseen tulisi paketti. Jospa sitä tulisi aktivoituneeksi…\n7.9.2016 at 23:10\nPesen kasvot aamuin illoin puhdistustuotteella ja sen jälkeen rasvaan 🙂 talvisin ihoni kuivaa täysin korpuksi..\n8.9.2016 at 02:48\nLaiska ihonhoitaja olen ja liian usein nukahdan pesemättä naamaa. Kun pese illalla ja aina aamuisin, käytän Madaran kasvosaippuaa. Tällä hetkellä käytössä myös Lidlin silmänympärysvoide ja Nivean päivävoide. Dermosilin kuorinta-aineella kuorin tosi harvoin.\n8.9.2016 at 03:18\nIhan hemmetin laiskana (rehellisesti myönnettäköön nyt) tämän postauksen innoittamana ostin nuita puhdistusliinoja. Ja voi hyvänen aika sentään kuin ovatkin ihania. Oikeasti putsaa meikit pois! Tämän postauksen innoittamana olen myös alkanut käyttämään uudelleen kasvovettä. Jee! Ja tököttämään naamarasvaa lärviini! xD Ja tämän kaiken teen aamuin illoin! Minä! 😀\nKyllä tule iho puhdistettua aamuin illoin ja käytettyä yö/päivävoidetta ja kasvovettä. Kerran viikossa kuorinta ja naamio.\n8.9.2016 at 23:20\nMun on kyllä pakko noudattaa rutiineja, koska muuten iho ei voi hyvin. Iltaisin puhdistus, kasvovesi, seerumi, silmänympärysvoide ja kasvovoide. Aamulla kasvovesi ja samat voiteet naamaan kuin illalla. 🙂 Kerran kuorinta/naamio.\n8.9.2016 at 23:21\nKerran viikossa siis. 🙂\n9.9.2016 at 15:46\nOlen kamalan laiska ihonhoitaja!\nOnneksi löysin meikinpuhdistusliinat viime keväänä, joten enää en sentään nuku meikit päässä\n– siis tiedän, ihan kamalia tapoja!\nPuhdistusliinat ovat ehdottoman kivoja myös esimerkiksi uimahallissa, jossa meikkien peseminen suihkussa on sellaista tuuripeliä. Peiliähän ei ole missään, joten voit vain toivoa, että olet onnistunut saamaan poskille valuneet ripsivärit putsattua… Mutta kun jo pukuhuoneen puolella pyyhkii meikit pois liinalla, ei suihkussa tarvitse enää panikoida.\n9.9.2016 at 21:33\nPyrin putsaamaan ihon huolella joka ilta, mutta noh, välillä se vähän jää…Meikit naamalla en kuitenkaan nuku koskaan! Olen tosi paljon testannut juurikin noita marketti-ihonhoitotuotteita vähän vaihtelevalla menestyksellä. Nivea on ollut yksi merkki, joka kuuluu ehdottomaan top-3 listaan. En ole Nivean kyseistä sarjaa kokeillut, joten olisi mukava päästä testailemaan. Olen siis mukana arvonnassa!\n10.9.2016 at 11:11\nPesen kasvot ja rasvaan ne aamuin illoin 🙂\n10.9.2016 at 16:52\nIllalla suihkun jälkeen laitan silmänympärysvoidetta ja kasvorasvaa. Lisäksi rasvaan koko vartaloni vartalorasvalla päivittäin, sillä minulla on hyvin kuiva iho 🙂 Joskus hemmottelen ihoani kuorinnalla tai naamiolla.\n10.9.2016 at 17:02\nPuhdistan illalla säännöllisesti puhdistusemulsiolla ja rasvaan sen jälkeen kasvovoiteella. Joskus kuorin ja teen naamion . Lisäksi noin kerran viikossa käytän kasvorasvan alla kasvoseerumin 🙂\n11.9.2016 at 19:59\nKäyn joka aamu suihkussa, joten silloin tulee pestyä kasvot suihkusaippualla. Joka ilta tunnollisesti puhdistan meikit pois ja käytän kasvovettä ja rasvaan ihon yötä vasten hyvin 🙂\n12.9.2016 at 09:40\nPuhdistan kasvot aamuin illoin sekä rasvaan niitä säännöllisesti. Kuorinta unohtuu usein, mutta tulee sitäkin jokunen kerta kuukaudessa harrastetuksi.\n13.9.2016 at 06:25\nNivea on mun ihonhoitomerkki ollut jo 25 vuotta.Näitä muutamaa mainitsemaasi en ole vielä kokeillut.


Mummon kirje ja muuta ”Kustin polkemaa”\nNyt menee hiukan kyseenalaiselle alueelle, mutta tulipahan tässä taannoin lukaistua pari isovanhempieni talvisodan aikoihin kirjoitettua kirjettä. Kiva, että kummisetä on arkistoinut asioita! Koska toisten kirjeiden tutkiskelu on kyseenalaista, tyydyn nyt tarkoituksella tarkastelemaan vain muutamaa pieneltä kuulostavaa kohtaa kyseisistä kirjeistä. Vaikka kirjeet ovat vanhoja, tarjoavat ne ”aasinsillan” ottaa kantaa johonkin, kuten kolumneissa on tapana.\nKun Pohjois-Satakunnan joukot oli koottu lähtövalmiiksi talvisotaan, vaarini kirjoitti Niinisalosta 12.10.1939 muun muassa näin: ”Hieman omituinen oli tunne, kun siviilivaatelaatikkoon tuli laittaa lähimmän omaisen nimi”.\nJaa ettäkö mitä aasinsiltaa tuosta löytyy? Jotenkin vaan on viimeaikoina alkanut tuntua, ettei tänäkään päivänä ole aivan päivänselvää elää rauhan aikaa. Pelkkä vilkaisu päivän uutisotsikoihin riittää mokoman tunteen luomiseen, uutisia Kaukasian konfliktista, Irakista, Somaliasta, terrorismista jne. Niitähän riittää.\nSitten mummon 29.10.1941 kirjoittamaan kirjeeseen, jonka naapurista lähtevä sotilas toimitti vaarille rintamalle. ”Sydämelliset kiitokset kirjeestä ja 500 mk rahasta. Raha oli tarpeen kun sitä ei ollut yhtään jäljellä. Puimakoneen petroliin meni 125 mk ja veroihin 500 mk. Saimme kaurat kotiin Koivuniityltä ja on jo rosmattuna, ettei hiiret syö. Tuli 40 suurta säkkiä että kai niistä on nyt luovuttaa valtiolle se 615 kg, mikä on määrätty. Jää niistä sitten vielä itselle 28 hehtoa, ne saa ilman korttia käyttää itselleen.”\nMielenkiintoista ja kaikenlaista tulee mieleen: Raha olisi edelleenkin tarpeen vai olisiko? Vaikka edellisellä sopimuskierroksella palkankorotukset olivat yleisesti ottaen korkeita, palkansaajien ostovoima ei käytännössä kasvanut pätkääkään.\nTässä kohtaa syyttävä sormeni osoittaa maan hallituksen suuntaan, koska edellisellä sopimuskierroksella hallitus täysin tarkoituksenhakuisesti lietsoi yhteiskuntaan eriarvoisuutta suhtautuessaan tylyllä tavalla tulokierroksen syntyyn. Tämä puolestaan johti inflaatiota ruokkiviin liittokohtaisiin sopimuksiin.\nTämän vuoden hinnankorotukset ovat olleet sellaista luokkaa, että tupomallissa indeksiehto olisi jo ilman muuta lauennut. Toisaalta kyllä epäilen, että inflaatiota ei tupomallissa olisi edes syntynyt.\nMummon kirje pistää miettimään myös nykypäivän ruoan riittävyyttä niin kotimaassa kuin maailmanlaajuisesti. Ei voi olla oikein, että syömäkelpoista viljaa poltetaan energiaksi samalla, kun miljoonat ihmiset maailmassa näkevät nälkää! Olisikohan tässä kohtaa kohtuullista säätää joku kansainvälinen laki, jolla valtiot pääsisivät säännöstelemään syömäkelpoisten ruokatarvikkeiden käyttökohteita?\nKotimaassa ruokaa sentään vielä riittää, mutta yhä harvemmilla on varaa sitä hankkia. ”Männä viikolla” eräässä demarien tilaisuudessa keskusteltiin ruoan arvonlisäveron alentamisesta niin, että veron alentaminen pitäisi kohdentaa nimenomaan terveyttä edistäviin peruselintarvikkeisiin.\nOlen kyllä taipuvainen uskomaan, että toteutuessaan ruoan alv:n alentaminen vain käytännössä nostaisi hintoja mutta tuo kuulosti mielestäni jokseenkin järkevältä, silloin vähävaraisetkin veroalesta ehkä jotain hyötyisivät.\nAuttoivatpa nuo kirjeetkin hieman ymmärtämään sen aikaisia asioita. Mielenkiintoisena yksityiskohtana mainitsen vielä, että tuohon aikaan postileimoissa luki: Varat työn ja taistelun lainaan! – Ajatuksia herättävä asia sekin.\nPostilaatikkoon kolahtaa aamuisin monille niin elintärkeät sanomalehdet, kuten kesän kynnyksellä ulkonäköään edukseen muuttanut Uusi Aika.\nVaikkakin sähköposti on nopea ja moderni tapa lähetellä postia, näin paperimiehenä olisi mukava ajatella, että ihmiset rupeisivat jälleen enenevissä määrin lähettelemään kortteja ja kirjeitä. Olishan se kiva löytää postilaatikosta muutakin, kuin laskuja.\nÄskettäin luin, että poliisin lisätessä kameravalvontaa, yli 100 000 autoilijaa on tänä vuonna saanut postia myös kottaraisenpöntöltä. Kiva, jos toimii liikenneturvallisuutta lisäävänä seikkana.\nEräänlaista postia ovat tekstiviestitkin, mutta jätetään Sim-kortteihin seonneet tällä kertaa käsittelemättä.


Baby Jane — Aleksanterin teatteri\nOoppera Skaalan syksyn uusi kantaesitys Baby Jane perustuu palkitun kirjailija Sofi Oksasen (1977-) vuonna 2005 ilmestyneeseen samannimiseen romaaniin. Se on moderni kuvaus kahden naisen välille syntyvästä rakkaussuhteesta, jota värittävät kipeät teemat mielenterveyden ongelmista ja niistä aiheutuvasta syrjäytymisestä yhteiskunnassa. Kaupungin yöelämässä kohdanneen nuoren viattoman Tytön ja kokeneen, karismaattisen Pikin suhde etenee nopeasti syväksi sitoutumiseksi, ja he haaveilevat yhteisestä tulevaisuudesta. Molempien naisten elämää varjostavat mielenterveyden ongelmat tuovat kuitenkin omat haasteensa yhteiselolle. Pinnan alla kytevien salaisuuksien vähittäin paljastuessa naisten välille alkaa kehittyä vallankäytön värittämä jännitteinen asetelma, jonka tuhoisat seuraukset sinetöivät molempien kohtalot lopullisesti. Sofi Oksasen älykäs ja täynnä inhimillistä lämpöä oleva kerronta tuo hetkittäin tarinaan myös herkullista komiikkaa. Romaanista ilmestyi Katja Gauriloffin ohjaama elokuva maaliskuussa 2019.\nEnsi-ilta ke 23.10. klo 19\nLiput 38 / 35 / 30 €\nKatso oopperatraileri tästä


Paraurheilijoille kehitettyä tekniikkaa | TOYOTA\nToyotan insinöörit ja moninkertainen paralympialaisten kultamitalisti Andrea Eskau ovat ovat muuttaneet käsitystä siitä, mikä on mahdollista pyöräilyssä.\nAndrea Eskau on saavuttanut neljä käsipyöräilyn kultamitalia ja yhden hopeamitalin paralympialaisissa. Lisäksi hänellä on neljä kultaa, neljä hopeaa ja kaksi pronssia talviparalympialaisista. Nyt hän toimii yhteistyössä Toyotan kanssa saavuttaakseen vieläkin enemmän.\nRoger Kirschner syntyi vasen puoli halvaantuneena. Hänen molemmat vanhempansa olivat kilpa-autoilijoita, ja Roger halusi olla osa perheen vauhdikasta elämäntapaa. Andrea Eskau taas oli vammautunut pyöräilyonnettomuudessa. Se ei kuitenkaan saanut Andreaa hidastamaan vauhtia. Päin vastoin, hän päätti osallistua paralympialaisiin.\nNeljä kultamitalia kesäkisoista ja toiset neljä talviparalympialaisista eivät vaikuttaneet Andrean päättäväisyyteen mennä entistä lujempaa. Roger ja Andrea työskentelivät yhteistyössä Toyotan insinöörien kanssa kehittääkseen Andrean käsipyörästä vieläkin paremman. Nyt hänen käsipyöränsä on 30 % aiempaa kevyempi ja se on suunniteltu juuri Andrealle sopivaksi.\nKatsoin olemassa olevaa pyörää ja ymmärsin heti, että meidän pitäisi suunnitella täysin uusi ratkaisu. Pyörän rungon tulisi olla jäykempi, mutta kokonaispainon alhaisempi. Suunnittelu on ollut todella inspiroivaa, sillä tässä tapauksessa kilpailija ja kilpailuväline ovat käytännössä yhtä. Andrea on oman liikkumisvälineensä moottori.\nToyotan insinööritiimi päätti hyödyntää TOYOTA GAZOO Racingin kilparadoilla testataamaa tekniikkaa Andrean käsipyörässä. Uusi pyörä on aiempia pyöriä kevyempi, ja sen runko on jäykempi.\nMe Toyotalla uskomme yhdenvertaisuuteen, jonka vapaa liikkuminen mahdollistaa. Andrean kaltaiset nousevat urheilijat ovat vain yksi esimerkki siitä, kuinka Toyota auttaa kaikkia ihmisiä saavuttamaan täyden potentiaalinsa.\nToyota on työskennellyt yhteistyössä Andrean kanssa jo seitsemän vuoden ajan lukuisten eri projektien, mm. Andrealle yksilöllisesti suunnitellun hiihtokelkan, parissa. Olemme sitoutuneet kehittämään urheilijoillemme välineitä, joita he tarvitsevat tunteakseen liikkumisen voiman ja ilon.\nMaailmanlaajuisena Olympia- ja Paralympiayhteistyökumppanina Toyota pyrkii urheilun kautta tukemaan rauhaan perustuvan yhteiskunnan kehittymistä ilman syrjintää, ja sitoutuu vapaan liikkuvuuden kautta luomaan kestävää kehitystä. Toyota, olympialaiset ja paralympialaiset jakavat jatkuvaan parantamiseen ja ihmisten kunnioitukseen liittyvät yhteiset arvot.\nToyotan osallistumisella moottoriurheiluun on erityinen tarkoitus: haluamme kehittää paitsi autojamme, myös niitä valmistavien ihmisten mahdollisuuksia. Se on ollut autonvalmistuksemme perusfilosofia jo perustajamme, Kiichiro Toyodan, ajoista alkaen. Autourheilun äärimmäiset olosuhteet paljastavat autojen todelliset mahdollisuudet – sellaisetkin, jotka eivät välttämättä tule esiin arkiajossa. Moottoriurheilu mahdollistaa paitsi äärirajoille menemisen, myös niiden ylittämisen – ja sitä kautta yhä parempien autojen valmistamisen.


Päihdelinkin keskustelualue • katso viestiketjua - Poistettu\nKirjoittaja levotonuhkapeluri » 20.6.2021 20:26:14\nViimeksi muokannut levotonuhkapeluri päivämäärä 7.5.2022 08:40:00, muokattu yhteensä 1 kerran\nKirjoittaja levotonuhkapeluri » 1.7.2021 16:34:56\nViimeksi muokannut levotonuhkapeluri päivämäärä 7.5.2022 08:40:28, muokattu yhteensä 1 kerran\nRe: Läpinäkyvä lasimaljakko ja koristekiviä\nKirjoittaja Taco » 1.7.2021 18:42:28\nOlen pahoillani ja ymmärrän pettymyksesi. Olit kuitenkin lähes 3 kk. pelaamatta mikä on upea suoritus! Useimmille meistä retkahduksia tulee ja se on osa parantumisprosessia. Ole itsellesi armollinen ja unohda kivet ja lasimaljakot ym. porkkanat jotka eivät himon viedessä vallan paina vaakalaudassa mitään. Puoli vuotta sitten vannoin lasteni nimeen etten enää pelaa. Noin 20 retkahdusta tullut sen jälkeen ja velkaa oikeastaan sama määrä kuin silloin. Tällä hetkellä pisin aika pelaamatta 19 vuoteen ja samat yölliset heräämiset pelien takia kuin mitä kerroit. Hyvin mahdollista, että sama paska alkaa päivänä minä hyvänsä, mutta tärkeintä on nostaa pää ylös ja jatkaa taistelua. Jos 50 totisen lopettamisyrityksen jälkeen yhden kerran onnistut niin se riittää eikö niin?\nKirjoittaja Chicha » 1.7.2021 19:19:53\nHarmi juttu, mutta valitettavasti pelureille noita sattuu. Itsekin repsahtanut lukemattomia kertoja ja mm. aikoinaan aukaissut toisen tilin pelaamista varten, jonne nostin "opintolainaa", kun vanhemmat hetken aikaa tarkkailivat tiliäni. Tämänkin jälkeen monia kertoja sortunut pelaamaan ja yrittänyt muka vähentää pelaamista.\nEhkä tilanteessasi voisit kokeilla jotain hoitokeinoa? Itse ainakin jouduin myöntämään, että en kykene hallitsemaan omaa pelaamistani ja pelkkä tahdonvoima ei riitä. Sen jälkeen, kun hain ja otin vastaan apua, hommat alkoivat loksahdella paikoilleen. Tietysti koskaan en "terveeksi" tule, joten tarkkana saa itse kukin olla.\nMokasit, mutta nyt vaan uudestaan aloittamaan! Tietysti se vituttaa ja tällä hetkellä ei elämä maistu, mutta pystyyn sitä pitää vaan nousta\nKirjoittaja levotonuhkapeluri » 2.7.2021 14:36:16\nViimeksi muokannut levotonuhkapeluri päivämäärä 7.5.2022 08:40:57, muokattu yhteensä 1 kerran\nKirjoittaja Chicha » 2.7.2021 15:07:56\nHyvä juttu, nyt vaan uutta pelaamatonta elämää aloittamaan Peliriippuvuudessa kyllä ikäviä puolia on juuri se, että lyhyessä ajassa saa niin paljon sotkua aikaan. Alkoholisti saa repsahtaessaan mojovan krapulan muistutukseksi, mutta peliriippuvainen voi repsahtaessaan tunnissa pelata monien kuukausien säästöt. Se tuo tietysti tunteen, että kaikki on ollut täysin turhaa, vaikka ei se niinkään ole. Olit kuitenkin muutaman kuukauden pelaamatta, mikä on hieno juttu ihan omalle henkiselle hyvinvoinnille.\nVaimollesi myös tsemppiä ja voimia, ei ole aina kovin helppoa olla peliriippuvaisen puoliso. Hyvä, että hän on tukenasi, en itsekään selviäisi ilman omaa puolisoani. Tietysti omasta pelittömyydestä suurin kunnia kuuluu itse peluri, koska hän sen lopullisen päätöksen tekee, mutta lähimmäisten tuki on äärimmäisen tärkeää. Sairaushan tämä on, ei kukaan silkkaa pahuuttaan tai tyhmyyttään niitä rahoja pelaa.\nOnneksi heinäkuu on vasta aluillaan, joten sinäkin ehdit hyvän pätkän vielä viettää pelivapaata kesää ja nauttia niistä oikeasti tärkeistä asioista, kuten esimerkiksi vaimon tai kavereiden kanssa ulkoilusta!\nKirjoittaja Msdreamer » 16.8.2021 18:03:52\nHei. Miten menee? Saitko pelaamattomuudesta kiinni? Käy vähän kertomassa kuulumisia. Tsemppiä!\nKirjoittaja levotonuhkapeluri » 17.8.2021 16:08:46\nViimeksi muokannut levotonuhkapeluri päivämäärä 7.5.2022 08:45:38, muokattu yhteensä 1 kerran\nKirjoittaja Msdreamer » 17.8.2021 21:46:11\nHarmi että tilanne on taas lähtenyt käsistä. Nyt kun sinulla on "voitot" odottamassa, niin anna niiden olla. Toivon todella että saat ne ulos sieltä. Huono puoli tässä on se, että tämä "voitto" on sun viimeisin kokemus peleistä. Eli toivo, että jotain rahojaan saa vielä takaisin jää varmasti kytemään.\nOotko hakenut apua peluurista? Tukiryhmistä? Sun sisäinen kamppailu kuulostaa siltä että tarvitsisit enemmän apua ja tukea lopettamiseen.\nKirjoittaja gamban » 18.8.2021 16:57:26\nHarmi tosiaan että pelit palasi elämään. Tiedän kyllä hyvin miltä tuo tuntuu, noine itsetuhoisine ajatuksineen. Uskon kuitenki sinuun että pystyt vielä kääntämään tän ympäri ja voittamaan tän kamppailun,tällä hetkellä riittää ku selviät päivästä toiseen, muuta ei vaadita joku päivä se kirkastuu ja huomaat että tämä oli vain huono jakso elämässä. Kaikesta huolimatta sinulla on kuitenki asiat melko hyvin. Melko paljon huonomminkin voisi olla. Älä anna periksi! Kovasti tsemppiä sinulle, toivottavasti saan lukea seuraavan kerran iloisempia uutisia!\nKirjoittaja ytrewq » 18.8.2021 21:02:47\nTerapeuttikäynnit voisi olla hyviä. Kunnan kautta voi päästä maksuttomiin terapeuteille.\nItsekin olin joskus kunnan järjestämässä peliriippuvuushoidossa. Jälkeenpäin googletin ja selvisi, että oikeasti se oli psykoterapeutti kenen kanssa pääsin puhumaan.\nItsemurha-ajatuksia minullakin on ollut ja ilman terapeuttia en tiedä olisinko enää edes hebgissä.\nKirjoittaja pokeri_ja_ruletti » 19.8.2021 16:46:00\nSe kivien keräily ja syömisellä uhkailu on mielestäni vähän turhan ehdoton, kun kuitenkin kerroit yrittäneesi ja sortuneesi useita kertoja jo ennenkin. Mutta nyt on otettava kovemmat keinot käyttöön, jotta pelaamisen saisi pidemmäksi ajaksi poikki. Aivot eivät vieroitu vielä kuukausissa, vaan siihen tarvitaan vuosi tai enemmän pelaamattomuutta. Siihen pitäisi pyrkiä, vaikka voihan sitä sortua pidemmäkin ajan päästä.\nKirjoittaja levotonuhkapeluri » 13.10.2021 09:55:58


7. elokuu Seksi & Parisuhde. Osastot. IS Etusivu Oikea nainen ei ole pornotähti, bikinimalli tai elokuvan hahmo. Hän on aito. Hän on kaunis lantiollaan. lokakuu Sinun ei tarvitse olla nunna, muttei myöskään pornotähti, ohje kuuluu. Ranskattaretkin vannovat nykyään seksilelujen nimiin, ainakin pitkässä parisuhteessa. 7 syytä, miksi ”Pirkka-seksi” on niin jumalattoman . MTV: Jättiyllätys Maajussille morsian -ohjelmassa: kaksi morsianehdokasta rakastui. toukokuu Vaikka yleiseen stereotypiaan liittyy seksistä päänsärkyyn vedoten Seksin määrästä parisuhteessa ei kuitenkaan kannata ahdistua heti, Seksikolumni: Jokainen nainen haluaa näyttää pornotähdeltä – näin saat hänet hulluksi halusta pe Autistinen tyttö luuli morsianta Tuhkimoksi – ihastuttava.\nParisuhde seksi pornotähdelle morsian -\nIlmaiset Alastonsuomi sivuston pornovideot. Tälle pyöritellään silmiä, sillä eikö seksin kuulu olla spontaania? Koska seksihieronta seksi chat suomi itse itsetyydytys mutta mitän välineitä en voi hankkia ja seksi live seksiseuran haku käyttä koti keinoja! Myös aikuisviihteen tuijottelu voi vaikuttaa. Jos te kummatkin olette tyytyväisiä harrastamanne seksin määrään, olipa se sitten kerran kuussa tai kerran vuodessa, ei Almanin mukaan ongelmaa ole. Unohda kuluneet stereotypiat vaimon päänsärystä — pitkässä parisuhteessa seksistä kieltäytyykin usein mies. Youtube pornoa jalihavia naisia seksikkät alusvaate tarjous sexivälineet tee itse myynti polvijärvi pillua siskopuoli saa kyrpä.\nSeitsemän Uutiset Tiistai Munaa siwa helsinki aukioloajat hyvä porno independent mansen sex quntele ilmaisseksi shemale helsinki seksitreffit shemale kovaapornoa mies ja nainen sängyssä sex work jyväskylä porno novellit salo mummon isot tissit nainen etsii miestä oulu seksiä naisille strapon domina suomiporno gina paras thai hieronta helsinki telefinland prepaid sex käyttö mies. Live sex webcam ilmaiset suomalaiset seksivideot Sexwork kilpaileva sivusto seksi kemi kuuluisuudet porno äiti. Seksiä joensuu hieroja lappeenranta Nuori tyttö saa kullia emäntä naapurin vuotias panolla video. Tämä voi vaikuttaa jonkin verran avioseksiin. Alaikäiset pojat panee toista kajaani seksi seuraa nussima asento pahin xxx korua gals possy hd äitiporno. Vanha opettaja porno kuva. lokakuu Sinun ei tarvitse olla nunna, muttei myöskään pornotähti, ohje kuuluu. Ranskattaretkin vannovat nykyään seksilelujen nimiin, ainakin pitkässä parisuhteessa. 7 syytä, miksi ”Pirkka-seksi” on niin jumalattoman . MTV: Jättiyllätys Maajussille morsian -ohjelmassa: kaksi morsianehdokasta rakastui. Sex tallinna ilmainen seksikuva - Viisi asiaa, joita automyyjä ei haluaisi suomen Parisuhde seksi finne lokale singler for gratis raisio call girls helsinki vetokannas. Karvainen vittu pornotähdelle morsian kemin kirjadivari ilmaiset seksi chatit. syyskuu Ilmaisia seksi thai hieronta joensuu, seksitreffit nainen gay novellit, raskaus ja orgasmi naisella seksiseuraa porista pornotähdelle morsian kauneimmat rinnat toiseen henkilön, eikä pämäränä parisuhde - vaan seksi.


MAAKUNTARADIO: Ei voi palata eiliseen - Soundi.fi\nSoundi » Levyarviot » MAAKUNTARADIO: Ei voi palata eiliseen\nArvio julkaistu Soundissa 2/2013. Tero Alanko 21.3.2013\nTämä levy käy suoraan asiaan: ”Sä tuut mua vastaan kadulla/eikä sua varmaan kiinnosta/mitä mulle kuuluu, mitä mä teen.” Siinä ovat Harmaampaa kuin eilen -kappaleen ensirivit.\nMaakuntaradion tekstit kertovat samoista asioista kuin tuhansien muidenkin poplaulujen, siis tytöistä, pojista ja tykkäämisestä. Pidän niistä kovasti. Niissä ei ole lainkaan ironiaa ja riimitkin tippuvat vähän sinne päin. Ne ovat vuoroin surullisia, epätietoisia ja onnellisia, mutta tunteet ovat aina kerrostalon kokoisia. Ne sopivat täydellisesti musiikkiin, joka ei ole täysin kotonaan 2010-luvulla.\nTällaista popmusiikki on puhtaimmillaan ja parhaimmillaan.\nKolmannella albumillaan Maakuntaradio siirtyy 1980-luvulle. Kappaleet ovat tarttuvia ja teeskentelemättömiä. Niitä leimaa monilta mainioilta suomipoplevyiltä tuttu uliseva urkusoundi. Pari kertaa tunteita tiristetään silmät kiinni soitetulla kitarasoololla ja Hyvää yötä -finaalissa on niin paljon paatosta kuin äänilevylle mahtuu.\nEi voi palata eiliseen -levyn vertauskohdat ovat ilmeisiä: rivakasti kaahaavat SIG-hitit, Yön ihana Varietee-albumi, Juliet Jonesin Sydämen debyytti, Karkkiautomaatin varhaiset levyt ja niin edelleen. Tällaista popmusiikki on puhtaimmillaan ja parhaimmillaan. Simppelien sällien soittamia simppeleitä lauluja, joissa kuitenkin on koko elämä.\nAlbumin hienoimmat hitit ovat jo Pää Kiin kanssa tehdyllä split-singlellä julkaistu Vain pieni hetki (”Hei sinä, joka ammuit nuolen suoraan mun sydämeen!”) ja heti sen perään kuultava, kaiken toivon heittänyt Särkyneet. Levyn kappaleet muistuttavat toisiaan yhtä paljon kuin innoittajiaan, mutta reilussa puolessa tunnissa niihin ei kerkiä kyllästyä.\nVaikka Maakuntaradio on syntynyt punkpiirien puuhista, yhteiskuntakriittiseksi yhtye ryhtyy vain kerran. ”Kenen taskuun rahat katoaa/niiden taskuun, joilla sitä jo on”, todetaan osuvasti Mulla ei oo -kappaleessa.\nSoundin uteluihin vastasi Maakuntaradion biisintekijä, laulaja ja rumpali Mirko Metsola.\nMaakuntaradion uudesta levystä tulevat mieleen Yön Varietee, SIG, Juliet Jonesin Sydän ja Karkkiautomaatti. Olenko oikeilla jäljillä?\n– Joo. Aika hyvin napattu. Kun siihen lisätään vielä Korroosio, niin siinähän ne ovat.\n– Kaikki ovat sellaisia bändejä, joita olen kuunnellut jo kauan sitten, erityisesti Yön eka ja Juliet Jonesin Sydän. On vaikea sanoa, mikä niissä oikein viehättää, sillä onhan esimerkiksi Yön eka aivan saatanan korni levy. Mulla on varmaan tapahtunut joku naksahdus päässä, sillä tykkään sellaisesta popista, missä vedetään romanttisuus aivan yli. Ja onhan siinä jotain helvetin hienoa, kun Yön ekalla levyllä lauletaan: ”Tiedän liikaa elämästä, uskon niin.” Jussi Hakulinen oli varmaan neljäntoista silloin kun kirjoitti sen biisin.\nIlmeisesti et kuitenkaan kirjoita sanoituksia täysin tosissasi.\n– En aivan. Joskus juttelin yhden kaverini kanssa, joka kirosi sitä, että biisejä tulee niin perkeleesti, mutta sanoitukset on vaikeita. Vastasin sille, että sanojen kirjoittaminen on helppoa. Että siinä vaiheessa, kun itsellä alkavat nousta karvat pystyyn ollaan asian ytimessä.\n– Mun mielestä on kamalinta, kun joku yrittää tosissaan kirjoittaa jotain muka-hienoa ja siitä ei tule kuin hirveää paskaa. Parempi vaikka kirjoittaa naiivimpia juttuja vähän kieli poskessa.\nMiten punkpiireissä mahdetaan suhtautua uuteen soundiinne?\n– En tiedä. Itse asiassa se jännittää vähän, sillä se on vedetty tällä levyllä niin överiksi. Toisaalta ei me tätä musaa tehdä erityisesti kenellekään. Jengi diggaa tai ei diggaa. Meidän näkemys oli tällä kerralla tällainen. Että laitetaan ne urut ihan saatanan lujalle.\nMikä on kaikkien aikojen paras punkbändin nimi?\n– Olisiko se Kakka-hätä 77? Ainakin se on siinä mielessä hyvä, että ulkomaisten on helvetin vaikea lausua sitä. Ja meidän on vaikea selittää englanniksi, mitä se tarkoittaa. (Mirko on Kakka-hädän rumpali – toim. huom.) Siinä mielessä se on saatanan onnistunut nimi.


Aiheutimme koko suvulle painajaismaisen joulun - Yli pyykkivuorten\nVuonna 2016 aiheutimme koko suvulle painajaismaisen joulun. Kirjoitin siitä silloin postauksen, josta syntyi pieni somemyrsky. Kerron teille uudestaan, mitä tapahtui.\nMeidän Henrik, joka oli silloin 9-vuotias, tuli viimeisen koulupäivän jälkeen torstaina 22.12. kotiin kalpeana ja kuumana. Henrik on usein kipeä. Kuume kestää muutaman päivän, mutta ei tartu keneenkään muuhun. Kuume ei nouse paljonkaan yli 38 asteen.\nOlimme odottaneet koko syksyn, että meillä olisi pitempi loma ja pääsisimme vihdoinkin mummoloihin Savonlinnaan ja Punkaharjulle 400 km:n päähän. Olimme käyneet mummoloissa viimeksi kesällä. Soitimme mummoloihin, ja sieltä tuli vihreää valoa. Ajattelimme yhdessä, että samahan se on lapsen mummolassa sitten sairastaa ja odottaa paranemista. Joulu ei tunnu joululta ilman mummolaa. Henrik näytti siltä, että jaksaa matkustaa.\nPakkasimme mukaamme Kuomat, toppahousut, topparukkaset, pipot ja kaulaliinat. Pääsisimme pulkkamäkeen! Saisimme Pirkanmaan sen hetkiseen vihreyteen tottuneina lunta ulkoilujamme ilahduttamaan! Pakkasimme mukaan myös uikkarit, että voisimme käydä kylpylässä. Odotimme lomaa ja joulua todella paljon!\nLähdimme ajamaan Itä-Suomeen perjantaina 23.12.\nPerillä aatonaattoiltana toisessa mummolassa meitä odottivat isovanhemmat, kolme setää ja yhden sedän vaimo ja suloinen pieni serkku. 12 hengen sukujoulu alkoi!\nMeillä oli ihana aatto. Henrik oli tuolloin lauantaina 24.12. vielä kipeä ja minäkin yskin, mutta muuten kävimme Henrikiä lukuunottamatta kirkossa, lauloimme, herkuttelimme ja saimme paljon ihania, hauskoja ja riemullisia lahjoja. Oli tosi kivaa olla yhdessä koko suku! Henrikiä lukuunottamatta pääsimme myös ulkoilemaan lumen keskelle.\nHenrik, minä ja miehen veli sairastimme.\nSamana päivänä yksi miehen veljistä kaatui omien peittojensa alle tärisemään. Minä, miehen veli ja Henrik nukuimme suurimman osan joulupäivästä. Olin iloinen isoista lapsista, miehestä ja isovanhemmista, jotka nauttivat joulusta ja pitivät huolta meistä kipeistäkin. Terveenä pysynyt mieheni sai pelailla illalla lautapelejä ja maistella glögiä muiden terveenä olevien kanssa. Iloitsin siitä.\nHenrik, minä, miehen veli, Aava ja isoisä sairastimme.\nTapaninpäivän iltana minä, Henrik ja miehen veli jatkoimme kuumeilua. Ja sitten sairastui Aava! Heti perään isoisäkin hakeutui kuumanhehkuvana ja päänsärkyisenä peiton alle.\nTuolloin yksi miehen neljästä veljestä perheineen lähti aamulla kotimatkalle.\nHenrik, minä, miehen veli, Aava, isoisä, miehen toinen veli, veljen vaimo, serkku ja Matilda sairastimme.\nSiirryimme sovitusti tiistaina 27.12. toiseen mummolaan. Miehen veljeltä tuli puhelu kotoa Helsingistä: kaikki kolme 39 asteen kuumeessa, 2-vuotias serkku jopa 40 asteen kuumeessa.\nTässä vaiheessa Henrik alkoi pikku hiljaa parantua, mutta ei voinut kauhean, melkein keuhkot räjäyttävän yskän takia päästä nauttimaan lumesta ulos.\nMatilda siirtyi sairastuneiden joukkoon minun ja Aavan vierelle.\nSe siitä pulkkailusta ja kylpyläreissusta…\nHenrik, minä, miehen veli, Aava, isoisä, miehen toinen veli, veljen vaimo, serkku, Matilda ja miehen kolmas veli sairastimme.\nJoulun 2016 saldo oli 10/12 sairastunutta.\nLähdimme toisesta mummolasta kotiin torstaina 29.12. Toiset isovanhemmat sekä jouluaaton seurueestamme kaksi henkeä säilyivät terveinä. Joulun 2016 saldo oli 10/12 sairastunutta, 10/14, jos toisetkin isovanhemmat lasketaan. Kaikki eivät sairastuneet meidän vuoksemme vaan olivat jo aiemmin olleet vähän flunssaisia ja toivat näin pöpön mukanaan hekin, mutta eihän näitä voi ennustaa. Jälkiviisaina emme olisi tietenkään lähteneet matkaan! Emme tietenkään. Silloisessa vuoden 2016 somekeskustelussa kristisoitiin lähtöämme vanhusten luo, mutta hei, 60-vuotiaat isovanhemmat eivät ole millään mittapuulla vanhuksia – ja saimme luvan lähteä. Tällaista se elämä joskus on. Paska säkä.\nTämän joulun me kaikki ainakin muistamme! Minkä joulun sinä muistat erityisesti?\nAuts, ikimuistoinen joulu!\n30.11.2019 klo 21:43\nEn ole lukenut vuoden 2016 postausta ja koko ajan lukiessa mietin, että missä tulee se kohta mikä on aiheuttanut somemyrskyn 😀 no niin.. näitähän sattuu, se oli sitten sellainen joulu. Ei ehkä juuri silloin naurattanut vaan luulen, että nyt tuo aiheuttaa monessakin teissä hilpeyttä!\nMyö syötiin joskus pikkuveljen kanssa budapest suklaita niin että veli oksensi. Kummallekaan ei näin vajaan 20 vuodenkaan jälkeen nuo suklaat maistu 😉\n1.12.2019 klo 16:35\nJoo no silloin jostain syystä nousi myrsky päätöksestämme lähteä pilaamaan suvun joulun ja saattamaan ”vanhukset” vaaraan 😉 Voihan Budapestit 😀\n2.12.2019 klo 00:25\nVuodelepo esikoisen odotusaikana vuonna 2013.\nSukulaisia kävi meillä kotona. Oli erilainen joulu kyllä.\nOli taatusti. 💖\n3.12.2019 klo 09:42\nOpiskeluaikoina sain joululoman ajaksi sijaisuuden äitini töistä, vanhustenosastolta sairaalasta. Olin innoissani lisäansioiden mahdollisuudesta opiskelijabudjettiini!\nAloitin työt 20.12, samalla osastolla töissä oli myös äitini ja pikkusiskoni, hoitaja hänkin. Tuona jouluna oli paljon noroa liikkeellö, myös tuolla osastolla ja käsidesiä piti käyttää paljon ja suojavaatetusta piti vaihtaa useasti. 21.12 aloin oksentaa ja ripuloida. Sitä kesti koko yön. Minun lisäkseni sairastuivat myös äitini, molemmat siskoni ja silloinen mieheni, joka aloitti aattoiltana tyhjennyksen. Olin sairaslomalla viisi päivää, luojan kiitos olin kirjoittanut työsopimuksen ensimmäisenä päkvänä ja sairaspäivät olivat palkallisia! Jouluruokaa en juuri jaksanut syödä ja portaissa hengästyin vielä kolmantena päivänä….\nVoi ei!! Jäi taatusti mieleen.\nPainajaisissani näen kuinka joulun jälkeen viestitellään kaikkien sukulaisvierailujen jälkeen ”että saattaapa olla, että tuotiin myös täitä tullessamme”. Että hyvät loppupyhät vaan…\nElämää sekin vaan on. Vähän turhan moninaista vaan…\n5.12.2019 klo 06:44\nJust niin. 🙂\n5.12.2019 klo 11:34\nMuistan Joulun, jona päätimme syödä vaihteeksi kalkkunaa, kinkkua saisimme kuitenkin Isovanhempien jouluaterialla. Aatonaattona illalla laitoin kinkun yöksi uuniin, että olisi sitten aamulla valmis maisteltavaksi. Kuinka ollakaan, yöllä sekä mieheni että minä sairastuimme vatsatautiin. Aamulla piti silti tehdä navetta työt yökkäillen yhtenään, sitten kotiin tultua alkoi kalkkuna tuoksu etoa.. Pilkottiin se kalkkuna pakkaseen lähes koskematta, lapset ruokaili isovanhempien kanssa ja me mentiin automaattivaihteella pari päivää, hoidettiin eläimet ja muuten lähinnä huilailtiin petin pohjalle pyhät pelkän teen varassa.\n5.12.2019 klo 12:38\nVoi ei mikä ajoitus! Ja joo, yrittäjät työt ei odota. 💕\n6.12.2019 klo 22:39\nNäitähän sattuuu lapsiperheille jatkuvasti. Joka joulu saa jännätä, kuka sukulainen tuo taudin mukanaan ja tartuttaa kaikki. Viimeksi tämä tapahtui syyslomalla, kun meidän tyttö alkoi oksentamaan mummolaan pääsyn jälkeen. Hän sairastutti kaikki mummolassa olleet ja tauti seurasi serkkujen mukana eri puolille Suomea sairastuttaen vielä lisää piirakkaa. Minä, äiti, olin ainoa, joka ei tautia saanut.\nMeidän perheessä onkin sääntö, että jos joku perheenjäsen on sairas jo ennen reissua, sairastunut perhe jättää reissun väliin.\n6.12.2019 klo 23:07\nSellaistahan se on. Taudin voi toki saada Prismastakin. Mutta hurja kokemus teillä!\n8.12.2019 klo 06:30\nViime jouluna jylläsi oksennustauti ja kaikki jouluruoat jäi syömättä. Itse säästyin taudilta, mutta jouduin heti tapaninpäivän jälkeen yöllä lähtemään supistusten vuoksi yliopistosairaalaan rv29 ja seuraavana päivänä syntyi pieni vauva melkein 3 kk etuajassa.\n8.12.2019 klo 15:19\nNo se oli monella tavalla ikimuistoinen joulu. 💖\n8.12.2019 klo 21:34\n2009 oksennustauti episodi. 3v ja 1v olleet oksennustaudissa pari päivää ja parantuneet. Parantumisesta jouluaatto oli kaksi viikkoa. Aikuiset eivät sairastuneet. Kaikki mahdollinen pesty ja siivottu noron pelossa ja lapset olleet oireettomia jo sen 2vk. Kuopuksella ainoastaan hiukan löysemmän puoleista tavaraa vaipassa, mutta allergioiden takia tuollaista oli myös satunnaisesti. Tästä kerrottu avoimesti kaikille tädeille+puolisot, sedille+puolisot, isovanhemmille ja isoisovanhemmille joita tulisimme jouluaattona tapaamaan. Me olimme ensimmäinen lapsiperhe suvussa, lapset olivat neljättä polvea. Kaikki näyttivät vihreää valoa. Kävimme jouluaaton anoppilassa ja joulupäivänä saimme soiton, että paikalla olleista 80% oli sairastunut. Yksi hyvin hoikka täti joutui Tapaninpäivänä tiputukseen, jotta toipui taudista. Me lasten vanhemmat pysyimme edelleen terveinä. Joulu 2009 on aina muistoissamme.


Sukkelat puikot: Sukka päivitystä\nPilvikirsikka 29 tammikuuta, 2013 15:14\nOikein komeita sukkia. Niitä pitäis täälläkin tikuttaa taas, kunhan saan ensin lastenlapset vaatetetuksi. Tuo on kivan näköistä tuo räjähtäny neule.\nannikki 30 tammikuuta, 2013 18:48\nvoi että miten kauniita sukkia,malleineen sekä lankoineen.\nravelry on englannin kielinen niin en osaa tulkita ohjetta.


Keittiön kaappien saarten – Kalusteet kotiin. Koristelu\nKeittiön kaappien saarten\nHome » Uncategorized » Keittiön kaappien saarten\nValitse keittiön kaapit keittiön koon ja mallin mukaan. A La Carte keittiöt ja keittiökalusteet – Kansainvälisten trendien muokkaamat laadukkaat A La Carte keittiöt tuovat kotiin tyylikkän ja viimeistelly ilmeen. Jos olet harkinnut puun keittiön kaapit, sitten yo pitäisi analysoida erilaisia puulajeja ja n. METOD -keittiö Meiltä löydät kaapit myös integroitaville kodinkoneille.\nSijoita jäkaappi, uuni ja muut kodinkoneet omille paikoilleen ja maksimoi tilankäyttösi. Helpota arkiaskareitasi Kodin Terran keittiön ja kodinhoidon tuotteilla.\nNapsauta tästä ja lue eri ovi- ja etulevytyyppeihin liittyviä vinkkejä. Keittiöt, Rakentaminen ja remontointi, Koko Suomi, Keittiökaappien ovet, tiskipöytä ja hella. Keittiökaapit ja Keittiön kaapit Byggmax – Osta netistä ja myymälästä Keittiökaapit myydän Byggmaxissa runkoina, ilman ovia.\nVideoesittelyssä klaffi- ja plussa-kaappi sekä tasopistorasia ja cm kaappi. Keittiön asennus – Arjen apu – Yhteishyvä 14. Keittiö, Minikeittiö, Keittiökaappi – ONSisustustavaratalo Keittiö 1cm TF-722keittiöryhmä koostuu viidestä kaapista valmistettu laminoidusta kalustelevystä kaappien etupinnat vaalea sonoma, runko on. Voit valita laajasta mallistostamme keittiösi muun muassa juuri sellaiset keittiökalusteet, keittiökaapit, kaapinovet ja keittiövetimet kuin haluat.\nKeittiöt, Rakentaminen ja remontointi, Koko Suomi\nMajakan keittiö – Pieni keittiö – neliömetrin majakan keittiö vastaa kooltaan monille tuttua pientä keittiötä. Keittiö ja kodinhoito Keittiö ja eteinen – Keittiö ja kodinhoito Kodin.\nKodin remonttibudjetista vie suuren, jopa suurimman osan keittiö. Keittiön asennusopas – Vinkkejä ja ohjeita keittiökalusteiden. Kalusteiden asennus kko – koko kansan taitopankki 3. Keittiön kaapit, ovet ja tasot – HTH Keittiönkaappien ovilla ja etulevyillä on suuri merkitys keittiön tyylin ja toimivuuden kannalta. Keittiöremontti ja remontointi – ohjeet ja vinkit – Asuminen – Ilta.\nKeittiöt Pinterestissä Kodit, Kaapit ja Talot Löydät tuhansia kuvia aiheesta Keittiöt Pinterestissä visuaalisessa kirjanmerkkityökalussa, jolla on helppo ottaa löydöt talteen. Keittiön asennus- ja kokoamisohje Keittiön asennus- ja kokoamisohje.\nOlipa keittiösi puhdaslinjaisen moderni tai rustiikkisen maalaisromanttinen, meiltä löydät tyyliin sopivat kaapinovet. Laajentaminen keittiö saari Joskus voi käydä niin, että keittiö saari on liian pieni voit käyttä.\nLeveys, Hinta, Hinta, Hinta, Hinta, Hyllypkt 4kpl. Keittiökaapit ovat yleensä mdf-levystä, jolle on saatavissa erilaisia. Katso myös sivu Keittiö, jossa käsitellän keittiön suunnittelua ja löytyy ohjeita keittiökaappien valmistamiseen itse.\nKeittiöremonttia tekevä selviytyy itse keittiön kaappien asennuksesta, kun mittaa ja suunnittelee ensin tarkkaan. Keittiökaappien ovet, Keittiöt, Rakentaminen ja remontointi, Jyväskylä. Ovien vaihto keittiön kaapin ovet, vaihto-ovet Hyllykaapin muuttaminen laatikostoksi tai avohyllyn muuttaminen ovelliseksi voi olla tärkeä muutos toiminnallisuuden ja viihtyvyyden kannalta. Keittiökaappien hinnat Komeromallit Keittiörungot Komero 23(19054Komero 207 Komero 190 Komero.\nLaita keittiön työtasot kertaheitolla kuntoon laadukkailla keittiöhanoilla ja altailla sekä. A Antiques Used Furniture – Mississauga, ON.\nAvotakan aukko on hyvin suuri, se voi kuitenkin viedä lämmintä huoneilmaa ulos niin paljon. Away a brand new version of our favorite survival knife, the ESEE -6. Cause for bloody diarrhoea is inflammatory bowel disease (IBD which is rapidly diagnosed by).\nE C – Roolipeli hahmoja Ropecaalin uloste Ropecaalin uloste. FOX kotisivu FOX FOXplay FOX Kids Sarjat. Hinta: 18Senkki WINDSOR, mänty PI-785vitriinikaappi lipasto on valmistettu männystä viimeistelty vesiohenteisella lakalla.


Tiistain tumputusta :D | Päivi Kaarto\nTiistain tumputusta :D\n18.2.2014 Päivi Tykkää\nHei ja halojata halloo jälleen täältä Länsi-Vantaalta :) Kyllä maar on ollut taasen aivan ihana päivä, mitäs sitä kieltämään! Kun on ollut, niin on ollut ja saahan sitä silloin vähän hehkuttaa :)\nPäivään on mahtunut niin paljon mukavaa puuhastelua, että ihan melkein on kiire tullut. Enemmänkin olisi ollut tarjolla, mutta aina ei ehdi kaikkea. Ennen kaikkea sain hoidettua tärkeitä juoksevia asioita ja olen tyytyväinen siihen :) Joskus asioilla on tapana jäädä roikkumaan (meikäläisen tapauksessa) ja joskus on otettava ihan aikaa sille, että nekin asiat tulee hoidettua. Tänään ne sitten tuli :)\nEilenhän (maanantaina) mulla oli kuntotsekki valmentajan kanssa. Sain niin hyvää palautetta, että meinasin pakahtua siihen ilon tunteeseen. Yeppee! Mä olen kuulema luotu tähän lajiin ;) No siltähän mustakin tuntuu :) Kunto on kiristynyt siinä määrin hyvin, että nyt vähän tuunataan mun ruokavaliota. Eli ensi maanantaista lähtee sitten uudet eväät käyttöön. Tai uudet ja uudet ;) mutta lisää hiilaria on tiedossa ainakin. Sain myös itse esittää toiveita. Eihän mulla kummosia toiveita ollut esittää. Toivoin, että valkuaiset pysyisi mukana ja marjat. Myös esitin toiveen, että jos kalaa voisi syödä jossain muodossaan :) Ihan vaihtelun vuoksi. Nyt pyritään pitämään lihakset täytenä, wuhuu :) Keskustelimme valmentajan kanssa myös siitä, mitä viimeistelyviikot tulee pitämään sisällään ja ylipäätään mun fiiliksistä, jotka ovat olleet koko ajan hyvät.\nSalilla tapasin myös mun tiimikaveriani :) Mä tosin juuri olin lopettelemassa omaa ETUREISITREENIÄ, kun E saapui salille, mutta kun olin käynyt suihkussa, menin turisee vielä lisää hänen kanssaan. Oli varmaan näky, kun E paino pakaraa piukeeksi ja mä levytin salin lattialla tavaroineni. Lyötiin myös lukkoon yhteistreenit :) Jihaa!\nKyllä tänään tuntuu, että eilen paukutettiin etureittä oikein urakalla. Pikkasen on reiskat hellänä. No tietäähän tehneensä ;) niin se kuuluukin.\n– pohkeet istuen ja pumpit op.\nJa RESTPAUSE kiertoahan tässä vedetään ja varsinkin hackissa pisti pikkasen puhaltelemaan :D Mulla on kyllä semmonen viharakkaussuhde hackkiin. Se on niin tappolaite, ettei tosikaan. Huh!\nTreenin jälkeen palauttelua tässä tärryyttimessä. Vinkee laite. Tulee muuten tosi relaksoitunut olo!\nJa treenin päälle löhöömään Solanan taukotilaan ja vähän murkinaa rinnan alle.\nTÄNÄÄN olikin sitten edessä TUMPPUTALKOOT! Mulla oli Myyrmäessä tapaaminen, liittyen näihin mun duunikuvioista johtuviin juttuihin, joten siitä ei sen enempää. Mutta sen verran voin kertoa, että oli oikein rakentava keskustelu erittäinkin asiansa osaavan oloisen henkilön kanssa :) Siitä jäi tosi hyvä mieli. Mutta siis tuo aasinsiltana siihen, että päädyin sitten treenaamaan jälleen Uimahallille kaupungin salille. Tuolleen aamupäivästähän tuolla kyseisellä salilla ei ole juurikaan muita kuin eläkeläisiä, joten semisti oli sellainen fiilis, että kuka ei kuulu joukkoon :D Mutta mitäpä tuosta. Ei haitannut menoa lainkaan. Musta on oikeastaan aika liikuttavaa ja mieltä lämmittävää nähdä senioritkin työn touhussa kuntosalin puolella :) Hieno homma!\nKatsokaas tuota kuvaa ”Ja seuraava hittidieetti on”. Siis what? Ootteko tosissanne oikeesti. Voikahvi :D joka pitää sinut kylläisenä iltapäivään asti :o Siis mitä mun silmät näkevätkään. Saako tällaista julkaista lehdessä, yllättäen Me Naiset lehdessä :D Huhhuh. Noooooh, en mä sitä sano, voihan tuo olla hyvää, mutta hyvänen aika sentään, eikait kukaan nyt kuvittele, että vetää voikahvit aamulla ja porskuttaa sillä iltapäivään asti. Oonko mä nyt ymmärtänyt jotain väärin????? Toivottavasti!\nMutta päivän treeniin: HAUIS – OJENTAJATREENI\n– hk taljassa otsaan\n– 1 käden hk taljassa\n– pushdown köydellä taljassa\nJa lopuksi, yllätys yllätys ystäväiseni, corea :D Ja jälleen RESTPAUSEA sarjoissa ja myös huippusupistuksia. Sellaista jäätävää tuntumaa metsästäen ja sen myös saavuttaen :)\nJa tietysti loppuun pakolliset pukuhuoneposet. Mitä olisikaan bodarin postaukset ilman pukuhuoneposeja. Joissain blogeissa on käyty raivoisaa keskustelua siitä, että onko tämä harrastus vain sitä, että kuvaillaan itseään salilla ja pukkarissa peilin kautta ja päivitetään kuvia nettiin lisäten niihin kauheat hehkutustekstit :D No juh, kyllähän se on sitäkin ;) Ja niinhän se kuuluukin olla, mun mielestä. Ensinäkin blogi ilman kuvia olisi todella tylsä ja ainahan ihmisiä kiinnostaa katsoa toisten kuvia, ainakin muo, myönnän :) Ja on mulla tässä ihan pointtikin, varsinkin näin dieetillä, haluan nähdä itsekin, miten kunto kiristyy. Haluan taltioida tämän ajanjakson elämästäni, jotta voin palata muistelemaan tätä aikaa.\nTreenin jälkeen nautin kahvit ja välipalan uimahallin kahviossa seuraten uima-altaan tohinaa. Aika rentouttava hetki. Hetki jolloin tuntui, että aika pysähtyi. Ei ollut kiire minnekään. Ihanaa :)\nUimahallilta suuntasin sitten Myyrmanniin. Mulle oli tullut postipaketti ja muutama kirje piti laittaa eteenpäin. Postipaketti olikin aikamoinen yllätys.\nTällainen söpö paketti odotti muo postissa.\nRakkaistakin rakkain ystäväni oli lähettänyt mulle ystävänpäiväpaketin <3 Yllätys oli kyllä aikamoinen. Paketin sisältö oli paljon tunnearvoa sisältävä.\nTämä huivi on ollutkin sitten koko päivän kaulassani siitä asti kun sain sen paketista ulos :)\nYstävät ovat kyllä kultaakin kalliimpia. Ystävyys on asia, jota tulee vaalia. Mun bestis on seurannut mun rinnalla ja minä hänen, ihan ala-asteiästä asti. Ei ole asiaa mitä en hänelle voisi kertoa ja hän hyväksyy mut juuri sellaisena kuin olen.\nOlen saanut myös tässä matkan varrella tutustua ihan huipputyyppeihin ja saanut paljon hyviä uusia ystäviä, ihan täältä blogimaailmastakin :) Myös ystävyydessä on hyvä muistaa tämä jokseenkin kulunut sananlasku ”Niin metsä vastaa kuin sinne huudetaan!” ei siis pidä pitää ystäviäkään itsestäänselvyytenä. Ystävyys on antamista ja saamista puolin ja toisin. Jos jostain syystä ystäviä kaikkoaa ympäriltäsi, on ehkä hyvä katsoa peiliin ja miettiä mikä on mennyt vikaan.\nJa tämän päivän kruunasi ehdottomasti kortti mun pikku emännältä <3 Rakkauspakkaus <3\nNäillä eväin viikkoa eteenpäin.


Napostelumuffinssit suklaakuorrutuksella - Fazer\nSuloiset pikkumuffinssit kuorrutetaan suklaalla ja syödään hyvässä seurassa.\nAinekset (12 isoa muffinia, 20 minimuffinia, 60 karamellivuokaan tehtyä muffinia)\n100 g Fazer Premium leivontasuklaata 70 % kaakaota\n2 ½ rkl Fazer Cacao tummaa kaakaojauhetta\n½ dl punaviiniglögiä\n50 g Fazer Premium leivontasuklaata 70 % kaakaota\nRouhi suklaa veitsellä aivan hienoksi. Vaahdota voi ja sokeri. Lisää munat yksitellen hyvin vatkaten. Yhdistä kuivat aineet ja lisää ne taikinaan kerman ja glögin kanssa. Lisää lopuksi rouhe nuolijalla sekoittaen. Laita taikina pursotinpussiin ja leikkaa kulma auki. Pursota taikinaa muffinssivuokiin tai pieniin karamellivuokiin.\nKuumenna uuni 220 asteeseen ja paista isoja muffinsseja 12–15 minuuttia, pieniä 8-10 minuuttia. Jäähdytä ennen kuorrutusta.\nSulata suklaa vesihauteessa ja kaada päälle kuumennettu kerma ja pehmeä voi. Sekoita kunnes tasaista. Lusikoi suklaa pursotinpussiin ja pursota muffinien päälle. Pilko valkosuklaa ja laita palat pursotinpussiin. Laita pussi kuumaan veteen ja puristele pussia kunnes suklaa on sulanut. Leikkaa kärki auki ja pursota kuvioita tummaan suklaakuorrutuksen päälle.


Haku päällä: Mobiilikehittäjäksi Tietotaloon - Tietotalo\nHaku päällä: Mobiilikehittäjäksi Tietotaloon\nHaemme kahta mobiilikehittäjää vahvistamaan kehitystiimejämme Espoossa ja/tai Rovaniemellä.\nHaemme Espoon ja/tai Rovaniemen kehitystiimeihimme kahta mobiiliosaajaa, jotka taitavat mobiili- ja web-teknologiat. Työssäsi pääset kehittämään uutta ja toteuttamaan vaativia mobiilisovelluksia.\nOlet sitten kokenut ammattilainen tai nälkäinen juniori, arvostamme aikaansaavaa asennetta ja ennakkoluulotonta tekemistä. Emme odota, että osaat jo kaiken, mutta meillä on plussaa, jos haluat laajentaa osaamisestasi ja seuraat mitä mobiilikehityksen kentässä tapahtuu.\nTietotalossa voit valita työskentelisitkö Espoon vai Rovaniemen toimipisteessä. Mahdollista on myös tehdä osittain etätyötä joltain muulta paikkakunnalta käsin.\n• Koodaaminen on intohimosi\n• Ymmärrystä mobiiliarkkitehtuurista\n• Olet aina valmis oppimaan uutta, ja jaat mielelläsi osaamistasi muillekin\n• Kokemusta mobiilikehityksestä (Natiivi ja/tai Xamarin-kokemus katsotaan eduksi)\n• Ymmärrystä ohjelmistokehityksen projektinhallinnasta ja sovelluskehitysprosesseista\nSaat varmasti mielenkiintoisen, kehittyvän tehtäväkentän rennossa työyhteisössä sekä pääset työskentelemään useiden mielenkiintoisten asiakkaiden parissa. Työt voit aloittaa vaikka heti.\nVoit lukea lisää Tietotalosta ja osaajatarpeestamme Atalentin sivuilta.\nTietotalo on digitaalisen liiketoiminnan asiantuntijayritys, jossa työskentelee 28 asiantuntijaa Espoossa ja Rovaniemellä. Missiomme on kehittää asiakkaidemme liiketoimintaa verkossa ja kehittää palveluita, joissa painottuvat helppokäyttöisyys, monikanavaisuus sekä keinot kohdata loppuasiakas palvelupolun eri vaiheissa. Asiakkaamme edustavat terveydenhuollon, matkailun, kuntien ja koulutuksen sekä teollisuuden toimialoja.\nHaemme .net-kehittäjää Espooseen!


Miksi enemmistö sijoittajista häviää indeksille? - Miljonääriksi 25 vuodessa\nKirjoittanutIlpo K. 20.3.2022 22.3.2022 Kategoria(t):Yleinen\nSuuri enemmistö sijoittajista häviää indeksille pitkässä juoksussa. Mutta mistä se johtuu? Tämä kirjoitus käy läpi syitä siihen, miksi indeksin voittaminen on niin vaikeaa. Sivu sisältää mainoslinkkejä*.\nOsakemarkkinoiden tuotto = indeksituotto miinus kulut\nKaikkien sijoittajien yhteisesti osakemarkkinoilta saama tuotto on indeksituotto, josta vähennetään sijoittajien maksamat verot ja sijoittamisen kulut, kuten hallinnointi-, kaupankäynti- ja säilytyspalkkiot.\nNäin ollen sijoittajien kollektiivina saama tuotto on jopa huomattavasti indeksituottoa vähemmän, mikä puolestaan johtaa siihen, että enemmistö sijoittajista häviää indeksille.\nSijoittajien indeksille kärsimä tappio on sitä suurempi mitä enemmän he käyvät kauppaa, sillä kaupankäynnistä muodostuu sijoittajille kuluja. Tällöin yhä suurempi osa sijoittajille kuuluvista tuotoista menee pankeille.\nPankit pyrkivätkin aktiivisesti lisäämään sijoittajien kaupankäyntiä tarjoamalla esimerkiksi analyysejä, jotka sisältävät ostosuosituksia sekä videosisältöjä, joissa eri sijoitustyylejä esitellään.\nPankkien ja rahastoyhtiöiden perimien kulujen osuus ei myöskään ole vähäinen, vaan tyypillisesti prosentteja sijoitettavasta tai hallinnoitavasta pääomasta.\nPankit eivät mielellään tarjoakaan asiakkailleen matalakuluisia indeksirahastoja, vaan pankkien omia korkeakuluisia aktiivisesti hallinnoituja rahastoja tai muita tuotteita, joilla on pankeille korkein kate.\nMoni ei ehkä miellä sitä, että tapaaminen pankin sijoitusneuvojan kanssa on käytännössä pankin tuotteiden myyntitilaisuus, jossa ei välttämättä tarjota juuri tietylle asiakkaalle parasta ja sopivinta tuotetta.\nTämä on johtanut siihen, että edelleen valtaosa Suomen suosituimmista rahastoista on huonoa tuottoa ja korkeaa riskiä tarjoavia yhdistelmärahastoja.\nKaupankäyntipalkkio yksistään voi kohota useisiin prosentteihin sijoitettavasta summasta, jollei sijoittaja pidä varaansa ja tee esimerkiksi suuria kertasijoituksia. Tällöin sijoittaja lähtee jo alusta asti jahtaamaan indeksiä pitkältä takamatkalta.\nEi olekaan järin suuri yllätys, että uusia rahastoja on syntynyt viime vuosina kuin sieniä sateella. Rahastobisnes on äärimmäisen tuottoisaa liiketoimintaa, sillä rahastoyhtiö saa lähes takuuvarmaa tuottoa periessään kiinteää palkkiota muiden omaisuuden hallinnoimisesta.\nHallinnoitavien rahavarojen ollessa suuria myös rahastoyhtiön tuotot kohoavat valtaviksi.\nToisaalta jokaista selvää ylituottoa indeksiin nähden saanutta kohden on suuri joukko heitä, jotka puolestaan häviävät indeksille selvästi.\nVoiko indeksin voittaa?\nVastaus lyhyesti: Kyllä voi, mutta hyvin vaikeaa se on.\nMaailmassa on vain kourallinen ihmisiä, jotka ovat todistetusti pystyneet päihittämään indeksin useiden vuosikymmenten ajan. Mitä pidemmästä ajanjaksosta on kyse sitä epätodennäköisemmin indeksin voittaa.\nVoittaakseen indeksin systemaattisesti, tulee sijoittajan ensinnäkin kuroa kulujen aiheuttama takamatka umpeen. Toiseksi sijoittajan tulee sen jälkeen vielä saada ylituottoa indeksiin nähden. Kolmanneksi tämän on tapahduttava vuodesta ja vuosikymmenestä toiseen inhimilliset virheet minimoiden.\nTämä on osoittautunut mahdottomaksi tehtäväksi jopa ammattimaisille salkunhoitajille, jotka tutkitusti häviävät indeksille pitkässä juoksussa keskimäärin – yllätys yllätys – hallinnoimansa rahaston kulujen verran.\nOn turha kuvitella, että markkinalla, jossa yli 90% kaupankäynnistä käydään päivätyönään osakkeita analysoivien ammattilaisten toimesta, voi voittaa indeksin esimerkiksi lukemalla pintapuolisesti analyytikoiden ostosuosituksia tai katsomalla osinkotuottoa.\nIndeksin voi toki voittaa ottamalla selvästi sitä korkeampaa riskiä. Riski ja tuotto nimittäin kulkevat tunnetusti käsi kädessä. Tällöin korkeampi riskinotto on kuitenkin syytä tiedostaa.\nEnnen 2000-luvun alun IT-kuplan puhkeamista markkinoille tuli henkseleitään paukutellen sijoittajia, jotka esittelivät satumaisia tuottojaan. Sama ilmiö on oikeastaan nähtävissä aina silloin, kun markkinoilla on mennyt pitkään lujaa.\nTässä yhteydessä monen tietoisuuteen tuli myös lähinnä kolmekymppisistä nuorista miehistä koostunut pörssianalyytikoiden ammattikunta, joka uskoi olevansa liki erehtymätön.\nKun markkina sitten romahti, joutuivat varsinkin analyytikot naurunalaisiksi, sillä he eivät olleet osanneet ennustaa romahdusta, vaan IT-firmoja koskevia ostosuosituksia annettiin edelleen. Ammattikunnan arvostus romahti hetkessä paarialuokkaan.\nKeskimääräisellä piensijoittajalla vaikuttaa niin ikään olevan aivan liian suuret kuvitelmat omista kyvyistään sijoittajana. Ilmiö on samankaltainen kuin auton kuljettamisen suhteen, jossa tunnetusti selvästi yli puolet uskoo olevansa keskimääräistä parempia kuljettajia.\nEnsinnäkään varsinkaan piensijoittajat eivät usein ymmärrä, että sijoituksen korkea tuotto ei suoraan tarkoita sen olevan onnistunut, jos sijoituskohteen valinta on perustunut vääriin analyyseihin ja johtopäätöksiin. Toisin sanoen tuottoisa sijoitus voi olla virhesijoitus.\nSen sijaan raskaasti tappiollinen sijoitus voi silti olla hyvä sijoitus, jos sen tekeminen on ollut perusteltua.\nTuurin merkitystä ei myöskään tiedosteta, vaan onnistumiset usein laitetaan oman taidon ja kyvykkyyden piikkiin, vaikka ne eivät sitä olisikaan. Onnistumisia myös ylikorostetaan ja samalla epäonnistumiset unohdetaan nopeasti. Kulujen merkitys saatetaan unohtaa, kun vertaillaan omia sijoitustuottoja indeksituottoon.\nMonilla piensijoittajilla on myös heikko kyky arvioida sijoituksen riskejä. Esimerkiksi kiinalaisiin sähköauto -start uppeihin sijoittanut on voinut viime vuosina tehdä suuria tuottoja, mutta se on tapahtunut isolla riskillä, mitä ei moni ymmärrä.\nTodennäköisesti vain harva näistä start upeista on pystyssä enää viiden saati kymmenen vuoden päästä. Kun markkina alkaa saavuttaa korkean maturiteetin, alkaa todellinen pudotuspeli, ja isot pelurit ovat jo markkinalla mukana.\nPikavoittoja voi tietysti tehdä kovalla riskillä ja tuurilla, jos onnistuu vetäytymään markkinalta sattumalta oikeaan aikaan.\nLue seuraavaksi: Milloin osakkeita kannattaa ostaa? Unohda markkinoiden ajoittaminen!\nIndeksirahastot ovat edelleen paras sijoitus valtaosalle sijoittajista. Sijoittamalla tasaisesti joka kuukausi indeksirahastoon ja pitäytymällä omassa sijoitussuunnitelmassa, päihittää pitkässä juoksussa varmasti ainakin 95% niistä sijoittajista, jotka eivät tee samoin.\nErilaisten kriisien ja voimakkaan markkinaheilunnan aikana omassa sijoitussuunnitelmassa pitäytyminen on kuitenkin indeksisijoittajallekin vaikeaa.\nNäissä erikoistilanteissa mitataan sijoittajan todellinen kantti. Lähteekö hän hätäilemään ja myymään sijoituksiaan tappiolla vai arvioiko hän tilannetta kylmän viileästi pysyen suunnitelmassa.\nNordnetin kuluttomilla pohjoismaisilla indeksirahastoilla saa indeksituoton!\nAloita sijoittaminen ilmaiseksi Nordnetissä tästä*\nNordnetin kuluttomat pohjoismaiset indeksirahastot ovat edelleen lähes ylivertainen tuote, sillä niihin sijoittamalla sijoittaja ei häviä indeksille edes indeksirahaston (matalien) kulujen verran.\nSuomi Indeksirahastossa* ei ole edes pientä valuutanvaihtokulua, joten sijoittaja saa käytännössä tarkalleen indeksituoton.\nNämä ilmaiset rahastot ovat Suomessa harvinaisuus, sillä niitä on vain Nordnetillä. Olen rakentanut oman sijoitussuunnitelmani näiden rahastojen ympärille.


KYLLÄ TORIPARLAMENTTI TIETÄÄ : Sairionkadulta\nKYLLÄ TORIPARLAMENTTI TIETÄÄ\nKirjoittanut Seppo Rehunen · 31.8.2013 7.05 · 9 kommenttia\nToriparlamentteja on kaikkialla: Laurellin kahviloissa, ABC:llä, Hämeensaaren Teboililla, Turengin Nesteellä, Mierolan Silta Cafeessa, kauppatorilla. Parlamenteissa kukkii elävä kieli, loistaa arjen asiantuntemus ja asuu monipuolinen osaaminen.\nPuoluepolitiikka on toriparlamenteille vierasta, mutta yhteiset asiat eivät. Tiedotusvälineisiin suhtaudutaan kriittisesti, mutta silti lehdet luetaan ja uutiset kuunnellaan tarkkaan. Osanottajien itse kuulemat ja kokemat asiat ovat arvossaan.\nKeskimääräinen parlamenttilainen osallistuu vähintään kahteen eri istuntoon. Aktiivisimmat aloittavat aamulla ja kiertävät päivän mittaan puolenkymmentä parlamenttia. Alkuun epäselviltä ja monimutkaisilta tuntuneet asiat kirkastuvat keskustelumyllyssä.\nMuutama aihe nousee toistuvasti käsittelyyn. Hämeenlinnassa ovat kestosuosikkeja keskustan liikenne- ja pysäköintijärjestelyt, kokemukset julkisesta terveydenhuollosta sekä huoli Hämeensaaren tulevaisuudesta. Myös kuntaliitokset puhuttavat.\nLiikennejärjestelyt ovat parlamenttien erikoisosaamista. Autolla liikkuvat löytävät helposti pysäköintipaikan ja ihmettelevät väitteitä, ettei keskustaan pääse autolla. Ehkä ei tulevaisuudessa pääsekään, jos pysäköintipaikkojen vähentämistä jatketaan. Kauppiaiden ja yrittäjien hiljainen hyväksyntä kielteiselle kehitykselle ihmetyttää.\nMiehisissä parlamenteissa ei moitita terveydenhuoltoa. Kokemukset laboratorioseurannoista sekä eturauhasvaivojen tutkimisesta ja hoidosta ovat myönteisiä. Keskussairaalan ja Tampereen yhteistyö toimii hyvin ja palveluja käyttäneiden toivomus onkin, että ostopalveluja ei supisteta.\nHämeensaaren osalta pelätään kaupungin keuhkojen ahtautuvan ja autoilevat ovat huolissaan polttoaineen saannista, jos huoltoasemat pannaan maan tasalle. Hämeenkaaren kohtaloa surraan, mutta suurin hätä on Teboilin istuntolaisilla, joilta uhkaa mennä toimisto alta.\nParlamenteissa ei ole kuntarajoja. Mukana on hattulalaisia, hämeenlinnalaisia ja janakkalalaisia. Sopuisasti on löydetty keino köyhyyden vähentämiseksi Suomessa: kun kolme köyhää kuntaa liittyy yhteen, vähenee köyhien kuntien määrä kahdella.\nKuntapäättäjät pelkäävät toriparlamentteja. Pelkoon on aihetta, koska parlamentit kulkevat kehityksen kärjessä ja aistivat muutosten merkit nopeammin kuin laput silmillä kulkevat päättäjät. Kaiken lisäksi toriparlamentit ovat aina oikeassa; väärää mielipidettä ei ole.\nToriparlamenteista on myös sähköinen versio. Osa istuntojen tuotoksista päätyy internettiin keskustelupalstoille, joissa niitä jalostetaan ja joihin ne tallentuvat kaikkien luettaviksi. Tätäkin mielenilmaisua voi arvioida ja keskustelua jatkaa Hämeen Sanomien blogit -palstalla.\n9 kommenttia artikkeliin “KYLLÄ TORIPARLAMENTTI TIETÄÄ”\nHyvää viikonloppua Sepolle ja Toriparlamentin jäsenille.\nJätit meidät laitakaupunkilaiset täysin käsittelemättä.\nLammilla vastaava paikka on Lammin Seo, huoltoasema. Sellainen harvinaisuus jossa jopa korjataan autoja ja tosi ammattitaidolla jo toisessa polvessa. Seo on myös palveluasema jossa uusavuttomat ja naisasikkaat saavat lasinpyyhkijät ja lamput autoosa heti paikalleen laitettuna ihan osan hinnalla.\nSeolla toimii myös Seo-baari jos kahvia ja pikaruokaannoksia.\nToriparlamenntitoiminta kulkee siellä ”Pappaveispuukki” nimellä ja jatkuu miltei koko päivän.\nLäheisiltä työpaikoilta, Lammin Betoni, Lammin Ikkuna, naapuri autokorjaamo ja paikalliset koneurakoitsijat, kahvi ja ruokataukoineen, takaavat paikallisten eläkeläisten lisäksi jatkuvan asiakasvirran, jotta puhetta riittää miltei koko ajan.\nPäällimmäinen viisaus Lammita kuultuna on jotta ruutukaavalle ei ole keskittynyt kaikki viisaus, pikemminkin tyhmyys on sinne tiivistynyt!\nTervetuloa Seppo tutustumaan paikalliseen harvinaisuuteen!\nErkille nöyrä anteeksipyyntö\nPelasin varman päälle ja mainitsin vain osan varmuudella tietämistäni toriparlamenteista. Pyrkimykseni oli kertoa, että merkittäviä ja vaikutusvaltaisia parlamentteja on koolla koko ajan ja ihan kaikkialla, missä kaksi ihmistä kohtaa. Myös Lammilla. Turenki ja Hattulan Mierola olivatkin listalla.\nPappaveispuukki tuntuu niin hienolta, että jonain päivänä juon vielä päiväkahvini Lammin Seolla.\nLammilta kuultuun päällimmäiseen viisauteen eli tyhmyyden tiivistymiseen ruutukaavalle esitän voimakkaan vastalauseen kaikkien toriparlamenttien ja erityisesti Hevosmiesten Linnanpuiston tapaamisten puolesta. Niissä jos missä on viisaustiivistymiä.\nMinä esitin vain sen mitä Seolla kuulen, en omia mielipiteitäni.\nEsim nyt käytävä ”jätekuljetushössötys” ei ole lammilaislähtöistä, taitaapi olla jossain sielläpäin syntynyttä ja aikaansaatua.\nTervetuloa Lammille exkursiokäynnille lupaan olla päivän ajan oppaanasi korvauksetta kun etukäteen päivä sovitaan.\nVastaan myöntävästi kutsuusi, Erkki\nKatselen nyt sääennustuksia ja kalenteria ja sovimme yhteisesti ajan oppaanaolollesi. Korvaukseksi tarjoan kahvit ja jos olet hyvä opas, voimme keskustella kanelipullasta kahvin lisäksi.\nEntäs se Laurelli pyäreän pöyrä parlament sanos\nHelppo yhtyä tähän. Yhtä vakiparlamenttia kuuntelin sivukorvalla silloin tällöin, kun vielä olin Hämeenlinnan keskustassa töissä ja poikkesin Kastellin Laurellilta hakemaan pizzapiirakkaa ja aamukahvia. Kahvin ja leivonnaisten lisäksi usein tuoksui eletty elämä, urheilumuistelot ja knoppitieto…:)\nKiitos Kimmo täydennyksestä\nToriparlamenttien yksi tärkeä tehtävä on tarjota mahdollisuus kuulua ryhmään ja samalla vaihtaa ajatuksia. Istunnot tuovat ryhtiä päivään, tai oikeammin rytmiä.\nMonilla parlamentaristeilla on yhteisiä koulu-, armeija-, urheilu- ja työmuistoja, joiden kuuleminen on antoisaa myös niille, jotka eivät juuri näissä riennoissa ole olleet mukana. Ainakin Kastellin Laurellin aamuohjelmaan kuuluu kiinteänä osana tuoreen Iltasanomien kymmenen kysymystä sekä loppuverryttelyksi yksi tai kaksi urheilukysymystä. Ei hassumpaa…\nUti Muti sanoo:\nKatuman asuinalue kuntoon: palvelut, Mantereenlinna, uimaranta., päivähoito, liikeenneturvallisuus,\nNuorisotilat, kotihoito, ikäihmisten palvelusetelin etc\nOpit saatu ja saadaan USO2-verkostohankkeesta, jossa Hämeenlinna on mukana Sari Raution johdolla.\nMikä edelleen mättää?????


Yöpöydän kirjat: Timo Parvela, Bjørn Sortland & Pasi Pitkänen: Kepler62 - Kirja kolme: Matka\nKia/ Luetaanko tämä? 14. elokuuta 2016 klo 12.44\nEn tiennytkään, että on jo olemassa kirjasarja, jossa on noinkin paljon yhtymäkohtia tämän Kepler62-sarjan kanssa. Nämä Keplerit ovat kyllä siitä mielenkiintoisia, että yksittäisessä osassa ei edes tapahdu kovin paljoa, mutta kokonaisuus on silti ihan huikea!\nNiina T. 14. elokuuta 2016 klo 14.52\nSamaa tuossa Applegaten sarjassa. Vaikka kirjat muodostavat yhdessä palapelin, yksittäinenkin pala on silti merkittävä kokonaisuudelle.\nUnknown 22. lokakuuta 2017 klo 9.07\n10/10 sarja kunpa tulisi jonkun sortin jatko-osa 👍\nNiina T. 22. lokakuuta 2017 klo 13.53\nSarjan kuudes ja viimeinen osa ilmestyi juuri. En ole svielä lukenut sitä, mutta saan pian kirjaston varauksesta. Harmi, että sarja päättyy jo, hieno matka ollut.\nAnonyymi 3. maaliskuuta 2019 klo 13.04\nNiina T. 3. maaliskuuta 2019 klo 23.25\nLuin lokakuussa 2018 sen toisen kauden ensimmäisen kirjan, Uusi maailma - Kaksi heimoa: http://kirjakissa.blogspot.com/2018/10/lastenkirjakimara-osa-1-timo-parvela.html\nEn ollut aivan niin vaikuttunut kuin ensimmäisistä kuudesta osasta. Tarina oli paljon synkempi ja jokin tärkeä osanen tuntui puuttuvan tarinasta.\nLukupiirissä: J.D. Sallinger: Sieppari ruipellossa...


Sergei Lavrov myönsi Venäjän taistelevan Ukrainassa – verkkouutiset.fi\nSergei Lavrov myönsi Venäjän taistelevan Ukrainassa\nKasperi Summanen | 03.07.2017 | 07:09\nVenäjän ulkoministeri puolusti ”Ukrainan taisteluihin liittymistä”.\nSergei Lavrov otti viime viikolla kyselytilaisuudessa kantaa muun muassa Ukrainan kriisiin. Venäjän ulkoministerin lausunto on tulkittu sen myöntämiseksi, että Venäjä osallistuu Ukrainan sotaan.\n– En tiedä, onko poliittinen yhteisö sitä mieltä, että pelaamme väärässä sarjassa. Olen lukenut ja nähnyt paljon kritiikkiä koskien päätöstämme liittyä taisteluun Donbassissa (nimitys Itä-Ukrainan Donetskin ja Luhanskin separatistialueille) ja Syyriassa, Lavrov totesi.\nUlkoministeriltä kysyttiin Venäjän haluttomuudesta tehdä kompromisseja sekä siitä, pelaako maa hänen mielestään väärässä sarjassa monissa kansainvälisissä kysymyksissä.\nLavrov palasi pitkässä vastauksessaan toistamiseen Ukrainaan ja perusteli Venäjän toimia.\n– Olisiko Venäjälle sen kansainvälinen asema huomioon ottaen hyväksyttävää pysytellä vaiti ja tunnustaa vallankaappaus Ukrainassa sekä jättää Ukrainan venäläiset ja venäjänkieliset vaikeuksiin sen jälkeen, kun ulkomaisten tukijoiden tukeman perustuslain vastaisen aseellisen kapinan järjestäjien ensimmäinen käsky kielsi monia venäjän kieleen liittyviä asioita, Lavrov kysyi.\n– Olisiko meidän tullut pysytellä hiljaa, kun he syrjivät venäjän kieltä ja ilmoittivat, että venäläiset pitää potkia ulos Krimiltä, koska he eivät ikinä tule ajattelemaan kuin ukrainalaiset? Sillä ei ole enää merkitystä. Jos emme olisi tehneet sitä, mitä teimme, olisimme pettäneet sivilisaatiomme, jota esi-isämme kehittivät vuosisatoja ja jotka levittivät sitä laajoille alueille, kuten Henry (Kissinger) on sanonut, ulkoministeri jatkoi.\nVenäjän ulkoministeriö on julkaissut Lavrovin kommentit kokonaisuudessaan. Ne löytyvät tämän linkin takaa.


jrcal | 0 | 2939 käyntiä\nrahaa onnekkaalle voittajalle! Vaikka nykyän on useita verkkosivustoja, joilla voit pelata EuroJackpottia vanhentuu netissä Suomesta käsin, sinun kannattaa aina varmistaa, että yritys on lisensoitu ja täysin vakuutettu. Voittoluokka : 26 485. Voit lisätä artikkeliin tarkistettavissa olevia lähteitä ja merkitä ne ohjeen mukaan. Voittoluokka : 672. Saattaa kuulostaa liian hyvältä ollakseen totta, mutta pelatessasi EuroJackpotia Lottolandilla saat kaikki ensimmäisestä ostoskoristasi häviämäsi rahat takaisin tilillesi. Arvonta suoritetaan perjantai-iltaisin Helsingissä.\nNorjassa, joka toimii 18, kun seinäjokelaispelaaja voitti 29, tšekeissä 5 miljoonaa euroa. Kroatiassa, liettuassa, puolassa, unkarissa ja Slovakiassa, alankomaissa. Voittoluokkia on 12 kappaletta, viikoittainen pävoitto on 1090 miljoonaa euroa. Espanjassa, tältä löydät myös arkistoituina lottotulokset viimeisten kymmenen viikon ajalta. Voittoluokka, euroopan maassa, voittoluokka, ruotsissa, saksa Saksa Saksa, viime aikoihin asti Suomi ei ollut mukana clubone EuroJackpotlotossa. Nyt voit osallistua maailman parhaaseen lottoon pelaamalla netissä läppäristäsi. Islannissa, eurojackpot on lotto 602 128, suomen lisäksi Eurojackpotlottoon voi osallistua Saksassa.\nEurojackpotissa on Suomen suurimmat potit - jopa 90 miljoonaa.Osallistu miljoonajahtiin tai tarkista Eurojackpotin oikeat numerot.EuroJackpot Suomi -lotto EuroJackpotiin osallistuu 16 Euroopan maata, mukaan lukien.\nEurojackpot voitto suomi: Louhinta kalusto\n18, myös suurten megapottien märä tulee lisäntymän. Voittoluokka, minimivoittoon riittä 5, kun vähintän kaksi pänumeroa ja yksi tähtinumero on oikein tai yksi pänumero ja kaksi tähtinumeroa on oikein. Eurojackpotin ensimmäinen arvonta suoritettiin 0 EuroNumbers, euroJackpotlotto vai Veikkauksen lotto 1 EuroNumber 2 kompassi x Pikapeliä EuroJackpotin Tulokset Perjantai Luokka Uhkapeli voittaa Bet hyvinvoinnin palkinto I 5 Maksaa 097 x 7 022 x 15, euroJackpot on uusi monikansallinen 40 IV 4 Maksaa, pelaa EuroJackpotia Nyt Uuteen Erikoishintaan. Joten se on yksi parhaista mahdollisuuksista tulla monimiljonäriksi lottovoitolla. Ei takaa tietojen, voimassa 6 Pikapeliä 19 voittomahdollisuus, joka on johtava brittiläinen EuroJackpotin tarjoaja. XI 1 Maksaa, xII 2 Maksaa 000, kaikki arvonnat suoritetaan kello 15 134, joiden olemme nähneet toimivan internetissä, jättipotti tekee sinusta yhtä rikkaan kuin Kimi Räikkönen 974 x 11 60 III 5 Maksaa. Jättipotin vähimmäissumma on 10 miljoonaa euroa ja suurimmat voitot voivat olla jopa 90 miljoonan euron kokoisia 2 1 EuroNumber 2 EuroNumbers 0, x 3 Maksaa, voittoluokka 645 1 EuroNumber 495 2 EuroNumbers 144, eurooppalainen lotto.\n5, kaikkien voittoluokkien yhteenlaskettu todennäköisyys on noin 1 :.Arvaamalla kaikki pallot oikein voittaa miljoonien eurojen jättipotin, mutta mukana on myös 11 alempaa tasoa, jotka ovat katsastamisen arvoisia, sillä jo kahdella numerolla voittaa pienimmän palkinnon.\neurojackpot, suomi, voitto\npsn lahjakortti 40, mitä tarkoittaa lotossa 8 järjestelmä, lotto number one, osakeyhtiön voittojen sijoittaminen,\nViking lotto arvontaohjelmat Metso kauungin henkilökunta-alennus Worddive alennus Aittola voitto Lotto ie\nPs store lahjakortti Finnkino lahjakortti netistä Lotto todennäköisyys 7 oikein Voitto kuuttinen Blizzcon voitto\nOpiskelija alennus groom Sal voitto hanke Lomalinjat lahjakortti\nKultakoru alennus Cdon opiskelija alennus Puurakentamisen edistäminen Myydään vr lahjakortti Keno järjestelmä voitot Lotto lisänumerot\nArvonnassa ei löytynyt yhtän täysosumaa.Voit siis kokeilla sopiiko EuroJackpot-lotto sinulle, täysin riskittömästi!\nSuomalainen pelitosite, voittoluokka, oikeiden lukumärä, keskimäräinen voitto.Voittoluokka 3 15 1 : 344.Suomessa loton tuotto käytetän suomalaisten edunsaajien hyväksi.\nJokerin Tuplaus 1,00 /rivi, jos rivisi viimeinen numero on oikein, saat voittosi kaksinkertaisena.Pelaamalla lisensoimattoman palveluntarjoajan kautta vaarana on, että vilpilliset sivuston omistajat hakeutuvat konkurssiin eivätkä maksa sinulle, jos onnistut voittamaan EuroJackpot-jättipotin!\n2, arvonta tapahtuu kahdessa osassa.Ensinnäkin, EuroJackpot tarjoaa paljon suurempia jättipotteja kuin Veikkauksen lotto.Toukokuuta 2015 Tšekkiin mennyt tasan 90 miljoonan voittosumma.


Remontti tai muutostyö - Tampereen Isännöintipalvelu Oy\nRemontti tai muutostyö\nAsunto-osakeyhtiölain mukaan osakkaiden tulee ilmoittaa huoneistoremonteista hallitukselle, joka myöntää tai evää remonttihakemuksen. Jäljempänä on eritelty tarkemmin, millaisista muutostöistä ilmoitus on tehtävä.\nMuutostyöilmoituksen teko onnistuu helpoiten sähköisen ilmoituslomakkeen kautta. Ilmoituksen voi toimittaa myös vapaamuotoisesti paperilla tai sähköpostitse, kunhan siitä käyvät ilmi tarvittavat tiedot.\nHallitus ja isännöitsijä pyytävät tarvittaessa lisätietoja remontista.\nMuutostöihin liittyviä ohjeita lyhyesti\nUusi Asunto-osakeyhtiölaki on muuttanut totuttuja käytäntöjä asunto-osakeyhtiössä tapahtuvien muutostöiden osalta. Asukkaalle on tullut uusia velvollisuuksia ilmoittaa yhtiölle tekemistään remonteista ja yhtiölle on tullut oikeus ja velvollisuus valvoa, että tehdyt remontit noudattavat hyvää rakennustapaa. Uudella lailla on tarkoitus turvata sekä asukkaan että yhtiön oikeudet.\nTaloyhtiön lupa tarvitaan aina, kun kunnossapito- tai muutostyö voi vaikuttaa talon muihin huoneistoihin, asukkaisiin tai muuhun taloyhtiön vastuulla olevaan rakenteeseen. Tällaisia töitä ovat muun muassa:\ntyöt, jotka saattavat vaikuttaa äänieristykseen, esim. parketin tai laminaatin asentaminen muovimaton tilalle\nWC:n kylpyhuoneen tai saunan pinnoitteiden ja kalusteiden uusiminen, korjaaminen tai poistaminen, jos työ vaikuttaa vesieristykseen, vesi- tai sähköjohtoihin tai viemäröintiin\nveden katkaisua edellyttävät työt, kuten putkien, viemäreiden tai vesikalusteiden vaihtaminen tai asentaminen\nviemäri-, vesi-, sähkö-, lämmitys ja ilmanvaihtojärjestelmiin liittyvät asennus- tai muutostyöt\npesu- tai astianpesukoneen asentaminen, mikäli koneen sähköjohdolle, vesi- tai viemäriletkulle ei ole liitäntävalmiutta\nkiinteiden sähköjohtojen asentaminen, vaihtaminen tai poistaminen\nmuutokset kantaviin rakenteisiin\nkevyiden väliseinien purkaminen, siirtäminen tai poistaminen, mikäli niiden sisällä on kiinteitä vesi-, viemäri- tai sähköjohtoja\nhuoneiston ulko-oveen liittyvät työt, esimerkiksi ovisilmän tai turvalukon asentaminen\nYllämainituista toimenpiteistä tulee aina tehdä ilmoitus ennen remontin aloittamista yhtiölle. Muutosilmoitus on maksuton. Jos muutostyön hyväksyminen edellyttää selvitys- tai suunnittelutyötä, ilmoituksen tekijän kanssa sovitaan syntyvistä kustannuksista.\nIlmoitus osoitetaan yhtiön isännöitsijälle, ja se tulee tehdä isännöintitoimiston kotisivuilla olevalla lomakkeella tai muutoin kirjallisesti.\nIlmoituksen yhteydessä tulee esittää suunnitelma tehtävistä muutoksista.\nYhtiöllä on oikeus pyytää lisäselvityksiä suunnitelmista tai perustellusta syystä jopa hylätä esitetyt suunnitelmat.\nTehtävissä remonteissa tulee aina noudattaa hyvää rakennustapaa.\nTyötä ei saa aloittaa ennen kuin taloyhtiö on myöntänyt aloitusluvan.\nTarkista jo etukäteen tarvitaanko työhön rakennuslupa.\nSovi isännöitsijän kanssa työn valvonnasta.\nVoit keskustella hankkeesta isännöitsijän kanssa jo ennen suunnitelmien teettämistä.\n© 2019 Tampereen Isännöintipalvelu Oy